Kenapa Anak Selalu Berjalan Semasa Tidur? Rupanya Ini 4 Sebab Yang Ibubapa Kena ‘Take Note’!

“Ah sudah! Anak aku berjalan lagi masa tidur la nihh”
Adakah anak anda tergolong dalam kalangan yang suka berjalan ketika tidur? Hampir setiap malam anda akan terjaga kerana nak pantau sama ada anak berjalan atau berada dimana ketika tidur. Hal ini kerana, anda mungkin risau jika anak keluar dari bilik dan berjalan sekitar kawasan rumah dan lagi teruk kalau secara tiba-tiba anak dah ada di luar rumah! Bahayanya! Macam mana nak buat ni?

sleepdisorders.dolyan.com
APA ITU ‘SLEEPWALKING’?
Sleepwalking atau masalah berjalan ketika tidur adalah satu keadaan dimana anak-anak mengalami masalah dalam pola tidur. Masalah berjalan ketika tidur ini juga berlaku dalam kalangan orang dewasa dimana mereka sudah terbiasa sejak dari kecil. Ada sesetengah pendapat yang mengatakan bahawa, kanak-kanak yang berjalan ketika tidur ini selalunya mempunyai masalah kencing tilam. Kalau anak-anak bermimpi pun boleh jadi punca kepada berjalan ketika tidur ni.

completewellbeing.com

TANDA-TANDA ANAK MENGALAMI SIMPTOM BERJALAN KETIKA TIDUR
1. Berjalan atau melakukan kerja ketika berada dalam ‘deep sleep’. Kadang-kadang, ada yang sampai tukar baju tau!
2. Bercakap atau mengigau ketika tidur
3. Kelakuan yang berulang. Contohnya, bergerak dalam bulatan yang sama atau bercakap menggunakan ayat yang sama berulang kali.
http://www.materiaincognita.com.br/
4. Tak ingat langsung bahawa mereka mengalami situasi berjalan ketika tidur.
5. Ada juga situasi dimana, mereka tak akan sedar tentang perbuatan masing-masing sehingga boleh membuang air kecil dimana sahaja mereka mahu.
6. Menjerit. Hal ini kerana mereka berada dalam tidur yang lena dan bermimpi ketika berjalan.
KENAPA ANAK SELALU BERJALAN KETIKA TIDUR?
http://www.thefussybabysite.com/
1. Tak dapat tidur yang cukup merupakan sebab utama anak-anak akan berjalan ketika tidur pada malam hari.
2. Waktu tidur yang tak sekata. Malam ini tidur pukul 10, malam esok tidur pukul 12, berubah-ubah jadual tidur tu. Ini yang menyebabkan anak-anak akan mengalami masalah berjalan ketika tidur.
3. Sudah tiba masanya untuk kencing. Kanak-kanak memang suka tahan kencing dan bila tengah tidur tu, mereka akan mula berjalan semasa tidur dan bermimpi pada masa yang sama. Ini yang menyebabkan bila kita bangun pagi saja, tengok anak dah kencing atas tilam!
4.  Berjalan ketika tidur ini juga boleh diwarisi oleh keturunan. Kalau dahulu semasa muda, si ayah atau ibu pun pernah mengalami masalah berjalan ketika tidur, kemungkinan besar si anak pun akan mengalami masalah yang sama.
JANGAN PANIK! INI CARA UNTUK ANDA ‘HANDLE’ ANAK BERJALAN KETIKA TIDUR
http://www.webmd.com/
1. Secara perlahan-lahan, bimbing anak ke dalam bilik semula dan tidurkan mereka di tempat yang sepatutnya.
2. Gunakan ayat-ayat yang lebih lembut dan selesa untuk didengar seperti ” Adik jangan risau, adik selamat ni, ibu ada dengan adik okay” sambil memegang tangan mereka ke dalam bilik.
3. Janganlah pula bila nampak anak berjalan ketika tidur tu, anda jerit dari jauh dan menyuruh anak masuk tidur dalam bilik. Bahaya tau kalau anak terkejut pada waktu itu.
4. Jauhkan segala peralatan yang tajam dan mungkin merbahaya supaya kalau anak berada dalam situasi tak sedar tu, mereka tak akan jumpa barang-barang yang bahaya ini.
www.infokids.com.cy
5. Kunci tingkap dan pintu bilik anak supaya mereka tak akan keluar atau terjun. Bahaya kalau tak kunci kerana anak-anak mungkin akan berada dalam situasi yang kita tak inginkan.
6. Latih anak untuk tidur dalam waktu yang sama setiap hari. Bila mereka sudah terbiasa dan mendapatkan tidur yang lena, mesti mereka dah tak bangun berjalan pada waktu malam lagi.
giphy.com
* Peringatan untuk ibubapa, jangan anggap bahawa situasi anak berjalan ketika tidur ini adalah perkara yang remeh. Di rumah, mungkin kita boleh kawal segala perlakuan anak supaya tak berlaku apa-apa. Bayangkan macam mana kalau anak berada di tempat lain seperti asrama, macam mana kita nak kawal? Oleh itu, dapatkan rawatan dari pakar dan amalkan gaya hidup yang sihat dan bersih.


Urutlah 7 Titik Refleksologi Ini Pada Tapak Kaki Anak, Mesti Boleh Kurangkan Anak Menangis

“Kenapa lah anak aku ni selalu menangis…”
Memang pening kepala setiap kali anak menangis tak berhenti. Kadang-kadang puncanya bukanlah sekadar lapar mahupun mengantuk, malah ada punca lain yang ibu bapa tidak tahu yang menyebabkan si manja kerap menangis. Tahukah anda bahawa, setiap urat saraf di badan kita saling berhubung kait dan ini mampu memberi kelegaan kepada punca anak-anak menangis tersebut?

Berikut merupakan 7 titik refleksologi pada kaki anak yang ibu bapa boleh cuba urut supaya dapat memberikan kelegaan pada tubuh anak-anak. Barulah kurang menangis!
7 TITIK REFLEKSOLOGI PADA KAKI ANAK
1.Kepala dan gigi

Mengurut kedia-dua belah jari kaki sebenarnya amat bermanfaat untuk bayi yang sedang membesar. Urutan di jari kaki juga boleh merangsang perkembangan minda mereka. Kalau selalu nampak si bayi seringkali gigit ibu jari kaki, itu bermakna terdapat pertumbuhan pada gigi mereka.

2.Sinus

Titik di setiap jari kaki mewakili kesakitan sinus atau kesakitan serta alahan yang melibatkan saluran pernafasan seperti hiudng, telingan dan tekak.
3.Dada

Bahagian ini mewakili dada bayi anda. Jika bayi rasa sedikit masalah sesak nafas atau tercungap-cungap, boleh cuba urut di bahagian dada.
Mengurut secara bulatan di dada dapat melegakan batuk bayi buat sementara. Jika batuk berlanjutan, pastikan anda dapatkan nasihat doktor.
4.Solar Plex ( Plexus Solar)

Plexus solar adalah saraf yang tersembunyi di antara perut dan paru-paru. Untuk pengetahuan anda, saraf ini bersambung dengan titik di tengah kaki seperti di dalam gambar.
Menurut pakar kesihatan, sebarang ketidakselesaan yang berkaitan dengan kegelisahan, kekejangan, sesak dan masalah pernafasan berkait rapat dengan kawasan solar plex dan urutan ringan dapat membantu bayi anda.
5.Perut Atas

Mengurut di kawasan ini dapat melegakan bayi anda dari sakit seperti sembelit, pedih ulu hati dan senak. Tetapi, pastikan semasa urut janganlah terlalu keras kerana sekiranya bayi anda sedang mengalami kesakitan kawasan ini akan jadi sangat sensitif.
6.Perut Bawah

Jika bayi anda mengalami kembung perut atau perut banyak gas, kawasan inilah yang anda boleh urut. Kalau anda perhatikan, sekejap sahaja bayi anda akan buang angin.
7.Pelvis

Yang terakhir sekali, tumit kaki disambungkan ke pelvis, pinggul dan perut. Bayi yang sedang membesar biasanya akan mengalami kesakitan dan ketegangan di bahagian pinggul. Gosok di bahagian ini dapat melegakan kesakitan tersebut.
Sumber: RaraKids


Anak Yang Comot Itu Sebenarnya Lebih Sihat Dan Bijak

“Eh, kenapa baju kotor ni? Kan Mama dah cakap tadi, main elok-elok. Nanti comot macam ni senang kena gatal-gatal tau.”
Sebagai ibu bapa, kita memang cepat saja berasa rimas atau kurang selesa apabila melihat anak-anak bermain kotor. Macam-macam yang difikirkan – takut susah nak basuh baju, risau terdedah kepada bakteria dan khuatir anak selalu sakit.

Realitinya, kini kanak-kanak hanya meluangkan sedikit masa di luar berbanding 20 tahun dahulu, seperti kajian yang dilaporkan oleh Majalah TIME.
Anak Yang Comot Adalah 3 Kali Ganda Lebih Sihat
Yang mengejutkan, para saintis juga mendapati bahawa tindakan menghalang anak daripada meneroka dunia luar ini menjadikan mereka ini adalah 3 kali ganda lebih cenderung menghidapi lelah (asthma), alergi, obesiti dan diabetes kerana kurangnya mikrob yang yang aktif melindungi organ dalaman daripada bakteria.

Ini dibuktikan dengan kajian yang dilaporkan oleh The Daily Mail, di mana 41% anak-anak yang aktif dan bebas daripada sebarang penyakit didapati dibesarkan dalam rumah yang terdedah dengan pelbagai jenis bakteria dan alergen.

Walaubagaimanapun, mungkin di zaman ini ibu bapa menjadi fobia untuk mengambil sebarang risiko. Oleh itu, di sini disenaraikan 5 tabiat ‘kotor’ yang selamat dan patut digalakkan pada anak-anak.
5 Tabiat ‘Kotor’ Yang Patut Digalakkan Pada Anak Anda
1. Meneroka Alam Semulajadi
Semasa pergi ke tepi pantai atau taman rekreasi, biarkan anak menyentuh apa saja yang mereka mahu terokai.
Tak kisahlah sama ada mereka mahu melompat dalam lumpur, memanjat pokok, menangkap serangga, atau bermain pasir. Semua aktiviti ini perlu digalakkan dan ia tidak membahayakan. Sekalipun tanah termasuk ke dalam mulut mereka, jangan panik! Sekurang-kurangnya mereka tahu bagaimana rasa tanah itu dan tidak akan mengulangi perbuatan itu lagi.
Anak-anak sebenarnya dilahirkan sebagai pencinta alam, lalu tindakan ini turut memberi peluang kepada anak-anak untuk mempraktis kemahiran motor mereka di samping menjadikan mereka lebih banyak berfikir tentang keajaiban ciptaan Tuhan.
Foto Kredit: justdakhila.com
2. Bermain Dengan Haiwan
Apabila berjumpa haiwan, tanamkan rasa kasih terhadap haiwan tersebut. Jika anak-anak sukakan kucing contohnya, beri peluang kepada mereka untuk membelanya sebagai haiwan peliharaan sejak kecil.
Ternyata, salah satu kajian terbaru membuktikan tanggapan bahawa haiwan peliharaan dalam rumah menjadikan anak selalu sakit adalah salah. Bahkan, ia menjadikan antibodi bayi dan anak kecil lebih kuat berbanding mereka yang tidak membela haiwan.
Selain itu, haiwan peliharaan juga dapat memberi impak positif terhadap personaliti dan keyakinan diri si kecil!
Foto Kredit: mamatoga.com
3. Mencipta Resepi
Daripada anda membiarkan anak mencipta resipi dengan ‘play dough’ atau tanah liat, apa kata ajarkan mereka untuk menyediakan makanan sebenar. Beri peluang mereka memecahkan telur, menyukat tepung, memukul adunan, dan seterusnya menghasilkan sebuah ‘masterpiece’.
Jangan takut dapur berkecah kerana itu semua boleh dicuci semula. Tetapi, pengalaman dan peluang yang anda berikan kepada mereka tidak ternilai harganya!
Foto Kredit: daddymindtricks.com
4. Menumpahkan Makanan
Beri peluang anak kecil untuk menyuap makanan sendiri walaupun mereka akan melakukannya dengan begitu comot!
Inilah peluang untuk mereka belajar dan memaksimakan kesemua deria mereka sejak kecil. Biarkan mereka menggunakan jari-jari kecil mereka untuk merasa pelbagai tekstur makanan. Apabila mereka sudah pandai memegang, berikan sudu atau garfu untuk mereka meneroka apa yang boleh dilakukan oleh alatan tersebut pada makanan. Ini adalah salah satu proses pembelajaran juga.
Satu lagi penelitian melalui TODAY.com mendapati mereka yang bermain dengan makanan ini lebih banyak mengetahui jenis makanan dan mereka dapat membezakan makanan berbanding mereka yang tidak berpeluang bermain dengannya.
Foto Kredit: videami.com
5. Menconteng Dan Melukis
Antara yang boleh anda lakukan adalah mengajak anak mewarna pada batu ‘rock painting’, membuat hasil seni daripada daun, ranting kayu, atau apa saja yang mereka suka. Jika di dalam rumah, tampalkan kertas gergasi pada dinding agar pergerakan mereka tidak terbatas semasa melukis.
Jangan hadkan cat dan warna hanya pada kertas. Biarkan mereka bebas untuk melukis dan meneroka imaginasi dengan cara mereka yang tersendiri. Jika takut mereka termakan warna, anda boleh membuat ‘edible paint’ yang selamat untuk dimakan. Mudah saja!
Foto Kredit: theodysseyonline.com
Lebih Comot, Lebih Kreatif!
Selepas ini, jangan terlalu fobia dan mengawal anak daripada melakukan tabiat-tabiat ‘kotor’ ini ya. Semua aktiviti seperti ini sebenarnya banyak manfaatnya terhadap si kecil dalam memacu kreativiti mereka serta mengasah kemahiran fizikal. Seronok pun seronok!
Ibu bapa tidak perlu risau kerana semua aktiviti ini selamat. Namun, jika anak selalu sakit apabila terdedah kepada aktiviti yang dijalankan, bolehlah anda mendapatkan kepastian daripada doktor.


Kenapa Anak Suka Gigit Kuku? Ketahui 5 Cara Untuk Hindari Tabiat Buruk Ini!

Anak siapa yang tak pernah ada tabiat menggigit kuku jari? Tak kita dimana dan waktu bila pun, anak-anak suka gigit kuku tu. Puas dimarahi tetapi masih juga tabiat itu tak hilang. Untuk pengetahuan anda, tabiat menggigit kuku dalam kalangan kanak-kanak ini sudah dianggap sebgaai perkara normal dalam peringkat pembesaran. Malah tabiat ini juga dipanggil onychopagia, dimana tabiat ini akan dialami oleh seluruh kanak-kanak dalam lingkungan umur 10- 18 tahun di dunia.
www.babycentre.co.uk

KENAPA ANAK SUKA GIGIT KUKU?
1. Untuk selesakan diri
http://news.zing.vn/
Jika anda perhatikan, sejak dari kecil anak-anak akan suka untuk meletakkan jarinya di dalam mulut sebagai salah satu langkah untuk menyelesakan diri atau ‘gatal gusi’. Tabiat ini selalunya akan berlanjutan sehingga mereka telah meningkat umur kerana merasakan bahawa tabiat ini dapat meyelesakan diri mereka. Sebab itulah mereka akan gigit kuku tu!

2. Bosan
http://www.ewebarticle.info/

Salah satu sebab anak akan suka untuk gigit kuku adalah bila mereka bosan. Situasi ini akan menjadi biasa ketika anak-anak tidak melakukan apa-apa kerja ataupun ketika menunggu. Bila tidak melakukan apa-apa kerja yang melibatkan pergerakan tangan, mulalah nak menggigit kuku tu.
3. Stress atau Gelisah
www.healthambition.com
Selain itu, penyebab kepada tabiat menggigit kuku dalam kalangan anak-anak ini turut berkaitrapat dengan masalah stress atau gelisah. Sekiranya persekitaran sekeliling anak-anak tidak selesa atau dalam masalah, tabiat untuk menggigit kuku tu memang sudah menjadi kewajipan.  Antara situasi yang menjadi penyebab adalah, melihat pergaduhan ahli keluarga, dibuli di sekolah dan tekanan pelajaran di sekolah.
4. Genetik
http://www.vix.com/
‘Bapak borek anak rintik’. Salah satu sebab anak-anak suka gigit kuku adalah kerana pengaruh genetik ibubapa. Kalau dahulu ibubapa suka gigit kuku juga masa kecil, maka nanti anak-anak pun akan cenderung untuk mengalami tabiat yang sama!
5. Terikut-ikut orang lain
kidsgallore.wordpress.com
Adalah normal dalam kalangan kanak-kanak untuk terikut-ikut perlakuan orang lain kan? Bila nampak orang luar atau ahli keluarga sendiri yang gigit kuku, mulalah mereka nak terikut-ikut. Padahal, pada awalnya, mereka tidak mempunyai tabiat untuk menggigit kuku pun.
BAGAIMANA NAK HENTIKAN HABIT GIGIT DALAM KALANGAN KUKU ANAK?
1. TANYA SEBAB KEPADA ANAK
http://fullfitsure.com/
Mula sekali, ibubapa perlu bercakap dan bertanya kenapa anak suka untuk menggigit kuku. Melalui perbualan ini, anak-anak akan mula untuk ‘open up’ dengan segala masalah yang dihadapi. Ibubapa pun akan mudah untuk tahu sebab dan cara untuk hindari tabiat tersebut.
2. “EEE..ADA KUMAN LAH!”
http://www.cbc.ca/
Bukan tujuan untuk menakut-nakutkan anak, tetapi amat penting untuk anak-anak tahu bahawa tabiatnya tersebut adalah tidak bagus untuk kesihatan. Kuatkan pemahaman anak-anak mengenai kebersihan tubuh badan dan beritahu anak juga bahawa banyak kuman jahat yang akan merebak di dalam badan jika tabiat menggigit kuku diteruskan.
3. BAGI ‘REWARD’
http://www.simplyvibrantnutrition.com/
Ini mesti anak-anak akan suka. Apa kata latih anak-anak untuk bersikap lebih ‘alert’. Lakukan rutin untuk mereka memeriksa sendiri tahap kebersihan kuku mereka. Jika mereka dapat mengurangkan tabiat untuk menggigit kuku dan mengekalkan kebersihan kuku dalam masa sehari, berilah ‘reward’ seperti makanan kegemaran atau keluar bersiar-siar dengan anak.
4. RAWATAN KUKU KANAK-KANAK
sg.theasianparent.com
Bagi ibubapa yang berkemampuan, apa kata anda pergi buat rawatan ‘manicure’ khas untuk kanak-kanak. Rawatan ini bukan sahaja dapat membersihkan kuku anda dari segala kuman, malah penjagaan kuku yang cantik dari kecil juga amat berguna. Disebabkan anak asyik gigit kuku tu, kuku dah tak cantik lah macam digigit tikus.
5.JUMPA PAKAR
www.spineuniverse.com
Jika keadaan masih berlanjutan dan anak-anak pun susah nak dengar kata, apa kata anda berjumpa dengan pakar. Hal ini kerana ibubapa akan risau jika kesihatan anak-anak terganggu. Dapatkan ubat-ubatan yang dapat membantu untuk mengurangkan rasa untuk menggigit kuku.


Jangan Marah Bila Anak Mengamuk, Ini 8 Perkara Mereka Cuba Beritahu Kita

“Tadi elok bermain, tiba-tiba mengamuk pula… Apa lagi ‘isu’ kamu ni wahai anak bertuah. Ada juga yang naik darah nanti…”
Masa anak kita baru lahir, kita ingat fasa itulah yang paling sukar. Tapi, apabila anak kita dah masuk fasa ‘toddler’ atau sekitar umur 2-4 tahun, barulah kita tahu langit tinggi atau rendah.

Emosi Anak Kecil Seperti ‘Rollercoaster’
“Pada usia bayi, emosi yang mereka rasakan adalah mudah – gembira, marah” kata ahli psikologi, Robert Pianta, Ph.D. Tapi selepas usia 2 tahun, mereka akan mula merasakan emosi yang lebih kompleks seperti rasa bersalah, malu, bangga, dan sebagainya – buat pertama kalinya.
Fasa ‘toddlerhood’ atau juga dikenali sebagai fasa ‘keremajaan pertama’ anak kecil ini akan melibatkan banyak permainan emosi mereka. Dalam satu saat, mereka boleh berubah ‘mood’ seperti sebuah ‘rollercoaster’. Maka tak hairanlah mereka tiba-tiba gembira, tetapi lepas itu menangis pula. Dikenali sebagai fasa ‘terrible two’, penting untuk kita tahu bahawa mereka sebenarnya juga sedang melalui perubahan tertentu yang barangkali terlalu sukar untuk dikendalikan pada satu-satu masa.

Oleh itu, sebelum kita naik darah apabila anak suka mengamuk, cuba tarik nafas dan berfikir sejenak. Mari kita selami isi hati mereka dan fahami 8 perkara yang mungkin cuba mereka beritahu kita.

Foto Kredit: parenting.com
8 Perkara Anak Kita Cuba Nak Beritahu Semasa Mereka Mengamuk
Oleh kerana kebolehan yang terhad untuk mentafsir emosi dan mengucapkan perkataan, mereka akhirnya mengamuk dan menangis. Jadi, sebelum memarahi mereka, ini 8 perkara yang mereka cuba beritahu kita.
1. “Saya Sangat Letih”
Bagi seorang dewasa, kita tahu bila kita berasa letih dan secara automatiknya kita akan cuba memperlahankan aktiviti sedikit demi sedikit. Tapi, seorang anak kecil kurang mahir mengenalpasti signal yang dikeluarkan oleh tubuh mereka sendiri.
Akibatnya, mereka telah berasa terlalu letih dan tak tahu apa yang patut dilakukan untuk mengatasi rasa tersebut. Jadi, mereka pun mula menangis sekuat hati atau mengamuk.
Foto Kredit: babyclub.asda.com
2. “Saya Tak Suka Benda Baru”
Pada usia tahun inilah anak kecil biasanya mula pandai berjalan, bercakap, dan bermain sendiri. Mereka juga biasanya akan dilatih untuk berhenti menyusu, bercerai lampin, dan beralih daripada makanan bayi.
Walaupun ianya mengujakan, ada kalanya semua pembaharuan ini terlalu ‘susah’ untuk mereka kendalikan.
Foto Kredit: toddlertoolbox.com
3. “Saya Tak Tahu Nak Pilih Yang Mana”
Bagi orang dewasa, ada kalanya mereka lebih suka ‘bebas’ dan mahu membuat keputusan sendiri. Tapi, ada juga masanya kita rambang mata atau tak tahu nak buat pilihan yang mudah. Contohnya nak makan apa malam ini? Nak masak apa hari ini? Fikir punya fikir, tak sangka boleh naik stres juga, bukan?
Begitulah juga halnya dengan anak kecil. Kalau boleh, terhadkan kepada 2-3 pilihan saja supaya mereka mudah memilih. Nampak remeh, tetapi anak suka mengamuk mungkin kerana sukar membuat keputusan.
Foto Kredit: themilitarywifeandmom.com
4. “Saya Lapar”
Kelaparan boleh membuat sesiapa saja rasa ‘moody’, tak kiralah orang dewasa atau kanak-kanak. Bezanya, anak suka mengamuk kerana mereka terlewat mengesan rasa lapar ini, terutamanya apabila sedang sibuk bermain. Samalah halnya dengan keletihan tadi.
Jadi, pastikan mereka diberi makan pada waktu makan yang sepatutnya. Kalau tengah travel, bawalah snek-snek berkhasiat dan mengenyangkan sebagai persediaan.
Foto Kredit: yumboxlunch.com
5. “Saya Takut Mama Marahkan Saya”
Ironinya, salah satu sebab mereka menangis dan mengamuk bukan kerana mereka mahu memalukan kita. Sebaliknya, ada masa tertentu anak kecil ini berasa ‘takut’ kerana mereka fikir mereka telah melakukan kesalahan ‘besar’.
Contohnya, mungkin mereka makan coklat yang kita larang sebentar tadi. Sama ada kita mengetahui apakah kesalahan itu atau tidak, seorang anak kecil belum pandai menyembunyikan dan mengatasi rasa ‘bersalah’ yang mereka rasai lalu menangis dan mungkin terus mengamuk.
Foto Kredit: minq.com
6. “Saya Nak Buat Sendiri!”
Dalam usia ini, mereka mahu melakukannya banyak perkara dengan usaha mereka sendiri seperti memakai baju. Memang nampak terkial-kial, tapi cubalah ‘tahan’ rasa nak tolong mereka.
Pada awalnya, mereka akan tersangkut dalam pakaian, pakai baju terbalik, atau ambil masa yang sangat lama. Dalam hal ini, cubalah tersenyum dan jangan menunjukkan reaksi marah atau kecewa. Tanpa mengucapkan sebarang perkataan, reaksi negatif ini sudah cukup membuatkan anak kecil bertambah stres dan mengamuk!
Foto Kredit: kukuriku.ru
7. “Saya Sendiri Tak Faham Apa Yang Saya Rasa”
Menurut Psych Central, seorang anak kecil akan mula merasakan pelbagai jenis emosi dalam usia 2-5 tahun. Dalam tempoh ini, mereka sudah boleh membezakan bahawa mereka adalah sebuah entiti berbeza daripada ibu bapanya.
Bukan mudah untuk mereka membezakan segala jenis perasaan dan emosi ini, apatah lagi untuk menentukan tindakan yang sepatutnya mereka lakukan.
Foto Kredit: romper.com
8. “Saya Mahu Pelukan Mama…”
Kata-kata nasihat atau bebelan kita terhadap anak mungkin akan menyebabkan mereka berasa lebih teruk. Malah, mereka mungkin tidak memahami sepenuhnya apa yang kita katakan, lebih-lebih lagi apabila emosi mereka yang tidak stabil.
Dalam kebanyakan hal, emosi ‘besar’ ini akan dapat dikawal hanya selepas mendapatkan pelukan magik daripada ibu bapa!

Anak Suka Mengamuk Perlu Memahami Emosi Mereka
Mendidik anak pada usia ini memang mencabar. Namun, anak kecil bukannya cuba memalukan ibu bapa atau membalas dendam terhadap apa yang kita lakukan terhadap mereka.
Sebagai ibu bapa, ada banyak cara anda boleh memperkenalkan mereka terhadap pelbagai jenis emosi ini seperti melalui perbualan, nyanyian, atau membaca buku cerita. Mudah-mudahan mereka akan lebih mudah menguruskan diri dan tidak mengamuk lagi!


Kenapa Anak Suka Kemam Makanan Dalam Mulut & Tak Nak Kunyah?

Pantang disuap makanan, mesti anak-anak akan kemam makanan dalam mulut lama-lama. Keadaan ini umpama anak-anak seperti kenyang walaupun baru satu mulut sahaja disuap. Tapi, ibu bapa perlu tahu bahawa anak yang suka kemam makanan ketika makan dikaitkan dengan mempunyai masalah oral motor dan sensori.
Oleh itu, terdapat 6 langkah yang dikongsikan oleh pakar nutritionist supaya mak ayah boleh elakkan anak terlampau suka kemam makanan dalam mulut. Teknik ini penting supaya selera anak-anak akan lebih tinggi bagi mendapatkan khasiat untuk membesar.

ANAK ANDA SUKA KEMAM MAKANAN DALAM MULUT?

Ramai ibubapa yang maklumkan bahawa anak mereka suka sangat kemam makanan dalam mulut. Ada yang kemam lama-lama, kemudian baru lah telan makanan tu. Punya lah lama nak habiskan makanan ni. Tak kurang juga ada anak-anak yang kemam makanan, kemudian keluarkan semula makanan tu dari mulut. Kemam makanan tu sampai berair-air mulut. Lain pula yang dibuatnya. Bertambah-tambah la rasa susah hati mak dan ayahnya sebab anak makan macam tu. Jom saya terangkan apa faktor-faktor yang mungkin menyebabkan anak anda buat macam ni.

1. ANAK ADA MASALAH SENSORI

Bila ada masalah sensori, ia boleh menyebabkan deria-deria yang ada pada anggota badan anak ni tak dapat nak hantar signal pada otak untuk proses dan bertindak balas berdasarkan infomasi yang dia dapat dari deria tu. Contohnya bila anak makan, deria dimulut tu tak hantar signal ke otak untuk anak kunyah dan telan makanan tu.
Ada kanak-kanak yang deria mereka sangat sensitif (hipersensitif) atau kurang sensitif (hiposensitif) bila dapat rangsangan oral. Kadang-kadang mereka yang mempunyai deria hipersensitif ni akan muntahkan semula makanan yang dimakan dan ada juga yang menolak makanan kerana terdapat gangguan pada deria-deria mereka dari makanan yang diberi padanya. Bagi kanak-kanak yang hiposensitif, mereka tak dapat rasa ada makanan dalam mulut, jadi mereka tak sedar dan biarkan je makanan tu berada dalam mulut mereka tanpa menguyah dan telan. Sampai berair-air mulut anak tu.
2. ANAK ADA MASALAH ORAL MOTOR

Kemahiran oral motor yang baik penting untuk kemahiran makan dan pertuturan anak. Gangguan pada bahagian ini menyebabkan anak anda mengalami masalah dengan otot-otot saraf bahagian oral mereka sehingga menyebabkan anak susah nak kunyah makanan, air liur asyik terkeluar, makanan dan minuman juga terkeluar dari mulut. Anak yang kemam makanan dalam mulut ni sebab tak tahu cara nak kawal pergerakkan lidah mereka. Tak tahu cara nak tolak makanan ke kiri, ke kanan, ke depan, ke belakang. Jadi, ibubapa perlu latih bahagian oral motor ini untuk bantu kembangkannya.
Kemahiran oral motor yang baik ni penting sewaktu proses makan sebab ia akan melibatkan cara bagaimana otot-otot mulut anak tu berfungsi untuk koordinasikan gerakkan mulut, nak latih kekuatan otot-otot mulut dan untuk gerakkan makanan dalam mulut sehingga proses menelan.
3. KUANTITI MAKANAN DALAM MULUT TERLALU BANYAK

Bila anak makan atau anda suapkan makanan dalam kuantiti yang banyak, anak tak dapat nak kawal pergerakkan lidah mereka tu. Jadi susah untuk anak telan makanan tu. Akhirnya anak hanya kemam makanan yang ada di dalam mulutnya. Kalau anda tak percaya, cuba la masukkan makanan dalam mulut banyak-banyak, lepas tu tengok dan rasa sendiri macam mana lidah tu nak gerak. Kita yang dewasa ni mungkin akan mudah sikit la nak gerakkan, tapi cuba bayangkan untuk kanak-kanak yang baru nak belajar makan ni, perkara ni susah sangat untuk mereka buat. Jadi, untuk ajar anak anda telan dan kunyah, bagi dalam kuantiti yang sikit dahulu. Anak pun tak tertekan nak kena habiskan makanan. Mesti ada yang akan cakap “lambat la habis kalau bagi makan sikit-sikit” kan? Ini la pengorbanan anda sebagai ibubapa yang tak ada sesiapa dalam dunia ni akan buat pada anak anda. Anda saja yang dapat bantu dia.
4. ANAK ADA MASALAH FOKUS DAN PERHATIAN

Apabila anak ada masalah fokus, mereka tak dapat nak beri tumpuan pada apa yang mereka sedang lakukan. Anak tak sedar dengan apa yang dia sedang buat dan apa yang terjadi pada sekelilingnya. Jadi susah untuk proses maklumat. Contohnya bila ada gangguan semasa makan seperti gadget, anak tak fokus pada makanan yang masuk ke dalam mulutnya. Jadi perkara yang sering terjadi, anak akan kemam saja makanan atau telan saja makanan tanpa menyedari apa yang di makan olehnya. Jadi ibubapa perlu tahu, penting sangat untuk anak ada fokus dan kesedaran yang baik. Bila anak sedar, mudah untuk mereka proses maklumat serta tahu apa langkah seterusnya yang mereka perlu buat bila makanan ada dalam mulut.
5. ANAK ADA MASALAH KOGNITIF

Kognitif yang baik penting untuk anak anda berfikir, mentafsir, mempelajari, memahami, mengingati dan memberi pendapat terhadap sesuatu perkara yang yang terjadi pada diri dan sekelilingnya. Anak anda akan mudah untuk ingat, merancang, faham turutan, menyelesaikan masalah, tahu kesan dan akibat dan berimaginasi terhadap sesuatu perkara bila mereka mempunyai kongnitif yang baik. Contohnya bila anak ada masalah kongnitif, mereka tak tahu apa nak buat bila ada makanan dalam mulut tu, tak tahu sama ada nak kena biarkan atau telan. Sebab tu ada kanak-kanak yang hanya kemam saja makanan tu.
Jadi, apa yang anda boleh buat sekiranya anak suka kemam makanan dalam mulut adalah:
(a) Elak beri anak snek (cth susu, buah, biskut dll) yang banyak sebelum waktu makan. Walaupun snek yang anda bagi tu berkhasiat. Sebab bila anda bagi banyak sangat, anak akan kenyang. Maka selera anak akan terjejas. Nak makan pun dah tak lalu.
(b) Tetapkan masa makan yang sama dan konsisten setiap hari. Jadi mudah untuk anda tahu dan rancang bila nak bagi anak snek, bila nak bagi anak makan. Kita tak nak jarak masa pemberian snek dan makanan utama tu dekat-dekat.
(c) Elakkan semua gangguan yang ada semasa makan seperti gadget, tv dan mainan. Ia akan membantu untuk anak fokus pada proses makan tersebut dan sedar mengenai apa yang patut mereka buat. Ia akan bantu mereka sedar dan belajar proses makan tu macam mana.
(d) Bila anda suapkan makanan pada anak, kurangkan kuantiti makanan yang disuap ke dalam mulut anak tu. Supaya tak susah untuk anak kunyah dan mudah untuk lidah anak gerakkan makanan dalam mulut. Sama juga kalau anda bagi anak makan sendiri, kawal kuantiti makanan yang masuk ke dalam mulut anak.
(e) Beri peluang untuk anak anda meneroka semasa makan. Jangan marah bila dia main-main dengan makanan tu. Beri peluang dia belajar untuk melatih kemahiran deria-deria dia. Boleh ajak anak buat aktiviti-aktiviti yang dapat rangsang sensori anak seperti masukkan spaghetti dalam botol, main tepung dll.
(f) Hiaskan makanan dalam rupa yang menarik. Anak akan lebih seronok bila nampak makanan yang cantik dalam pinggannya dan ianya membantu menarik minat anak untuk makan. Kadang-kadang anak tak minat nak makan sebab nampak makanan tu tak menarik.

Anda boleh cuba dulu tips di atas ni ya. Cuba dulu. Kunci utama adalah KONSISTEN dan TAK PUTUS ASA. Saya tak boleh beri jangka masa untuk anda nampak hasil, sebab setiap kanak-kanak berbeza. Apa yang pasti, bila anda konsisten, anda akan nampak perubahan pada anak tu. InsyaAllah, saya doakan semoga semua usaha ibubapa yang baca dan cuba tips yang dikongsikan oleh saya ini dipermudahkan. Harap perkongsian ini dapat memberi manfaat kepada anda semua yang membaca. Terima kasih.
Sumber: Aishah Kassim


6 Cara Anda Menjadikan Anak Anda ‘Picky Eater’ Tanpa Disedari

“Ish Dani ni, penat aku fikirkan resipi sepanjang malam, dia masih tak nak makan juga. Hari tu doktor dah marah sebab kurang berat. Aduh. Kenapa anak susah makan ni sebenarnya. Memang tak sedap ke makanan yang aku masak ni. Atau dia yang mengada-ngada?”
Kenapa anak susah makan sebenarnya? Adakah si anak tak berasa lapar? Atau dia tak suka makanan yang dihidangkan kepadanya? Adakah faktor-faktor lain yang membuatkan anak tak nak makan?

Menurut sebuah laman web, ibu bapa mungkin menjadi punca kenapa anak susah makan dan sangat cerewet dalam memilih makanan. Ini bermaksud, ada tabiat kita yang mendorong mereka menjadi cerewet atau ‘picky eater’.
Bagaimana? Cuba semak 6 perkara ini.

Foto Kredit: xnet.ynet.co

6 Sebab Kenapa Anak Susah Makan. Ibu Bapa Faktor Utama!
Sebagai ibu bapa, mungkinkah anda ada melakukan salah satu daripada tabiat ini?
1. Anda Buat Anak Tertekan
Cuba wujudkan suasana santai semasa memberi anak makan. Contohnya mengajak mereka makan sambil bermain, berkelah di halaman rumah, atau mengajaknya main masak-masak.
Aktiviti bermain ini sedikit sebanyak memberi ketenangan pada psikologi anak yang kurang berasa selesa untuk mencuba sesuatu makanan.
Foto Kredit: babytuto.com
2. Banyak Beri Minuman & Snek
Menurut laman web kesihatan Health Link BC, jus atau susu adalah antara minuman yang paling selalu menjadikan mereka menolak makanan. Perut yang penuh akan membuat anak anda ‘kenyang’ buat sementara waktu.
Oleh itu, pastikan anda tidak menawarkan susu, jus, ataupun snek dalam tempoh 1-2 jam sebelum waktu makan.
Perut mereka sebenarnya kecil cepat kenyang walaupun hanya memakan snek ringan.
Foto Kredit: huffingtonpost.com
3. Anda Paksa Mereka Habiskan
Kalau anak anda berkata “Dah kenyang,” anda tidak mahu menurut kemahuan mereka. 1-2 suap lagi mungkin tak mengapa.
Tapi, kalau anda memaksa mereka menghabiskan setengah pinggan lagi, tentu anak akan berasa marah dan tidak didengari.
Oleh itu, tak perlu ‘expect’ mereka untuk habiskan makanan dan jangan memaksa sekiranya mereka tidak boleh menghabiskannya.
Foto Kredit: expertbeacon.com
4. Anda Sendiri Tak Tunjuk Contoh
Di depan mereka, mungkin anda makan semua makanan yang berkhasiat.
Tetapi, anda tidak konsisten sewaktu ‘menyimpan’ rahsia. Contohnya, anda membuang plastik coklat di tempat yang mereka boleh nampak, anda selalu pergi ke restoran ‘fast food’ sebagai ‘upah’ jika berkelakuan baik. Atau anda menggunakan semua bahan ‘instant’ dalam masakan.
Walaupun anak-anak tidak pernah menyuarakannya, mereka tentu tahu tabiat makan anda yang sebenarnya.
Foto Kredit: weziwezi.com
5. Anda Hidangkan Terlalu Banyak
Sekali hidang, penuh sepinggan dengan macam-macam lauk.
Salah satu sebab kenapa anak susah makan adalah apabila mereka rasa ‘tak sanggup nak habiskan’ apabila melihat lambakan makanan ini.
Seelok-eloknya, anda memberi peluang untuk mencuba hanya 1 lauk dalam 1 masa dan menambahnya apabila mereka mula menyukainya.
Foto Kredit: rebenok.by
6. Anda Tak Beri Peluang Mereka Memilih
Semasa merancang masakan, cuba libatkan mereka.
Contohnya, anda boleh sama-sama melihat buku resipi dan bertanya mana satu hidangan yang mereka suka.
Kemudian, anda bolehlah cuba membuat sesuatu yang serupa dengannya. Lagi seronok kalau anda mengajak anak-anak untuk turut serta menyediakan makanan tersebut bersama-sama!
Foto Kredit: livestrong.com
Bertenang, Ambil Masa
Elakkan memarahi, mengancam, atau menghukum anak-anak yang tidak mahu makan.
Mempunyai pilihan makanan atau minuman (terutamanya snek yang tidak sihat) adalah antara sebab kenapa anak susah makan yang paling utama. Sebab itulah kena konsisten dan hanya beri mereka pilih makanan yang sihat saja. Bak kata orang, “kalau dah lapar, apa saja di depan mata akan kita makan, kan?”
Sebaliknya, banyakkan bersabar dan teruskan usaha anda untuk menerapkan tabiat makan yang sihat terhadap anak-anak. Kena konsisten!
Kalau mereka tak ada sebarang simptom kesihatan yang merisaukan, anda tidak perlulah risau. Tubuh mereka sedang beradaptasi dengan jadual makan yang baru. Rujuk doktor jika keadaan fizikal mereka amat merisaukan.


Kenapa Anak Susah Nak Ikut Peraturan Dalam Rumah? Ini 3 Kesalahan Yang Ibu Bapa Selalu Buat

Dah macam-macam peraturan buat dekat rumah, tapi anak-anak masih sukar nak turuti. Kadang-kadang ada yang sampai memberontak sebab tak mahu ikut peraturan yang kita tetapkan. Katanya, ibubapa sendiri pun tak ikut peraturan, jadi mereka pun tak payah ikut peraturan. Macam mana pula tu?
http://www.nydailynews.com/

“Ada peraturan atau tidak di rumah?”
Inilah soalan yang sering saya tanya apabila ada ibubapa yang meminta pandangan tentang anak yang sukar dikawal. Ada ibubapa yang mengangguk dan ada yang menggeleng apabila ditanya. Mungkin peraturan itu bunyinya keras dan menghukum, jadi ada ibubapa yang kurang selesa mengadakan peraturan.
www.propertyobserver.com.au

Ada yang takut peraturan akan mematikan semangat dan membunuh kreativiti dan sifat meneroka pada kanak-kanak. Tambahan lagi di sekolah sudah banyak peraturan, guru pula ramai yang garang, jadi ramai yang merasakan anak-anak perlu diberi kebebasan mutlak di rumah supaya mereka lebih ‘chill’ dan ‘relax’. Bagi yang tidak banyak masa untuk diluangkan dengan anak pula, mereka lebih suka gaya keibubapaan yang permisif tanpa peraturan kerana ingin mengelakkan konflik dengan anak.

Takut anak sentap.
 Takut anak merajuk.
 Takut anak berkecil hati.
http://www.scarymommy.com/
Jika ‘peraturan’ dikaitkan dengan hukuman, kemarahan, kritikan, dan konflik, maka peraturan itu akan dilihat sebagai sesuatu yang negatif. “Parenting is not to decide what to do when children step outside the boundary. Parenting is to guide children on how to live within the boundary.” Anak-anak memerlukan had dan batasan untuk memastikan mereka ‘safe and secure’ untuk terus meneroka dan mencapai potensi diri. Tanpa had dan batasan – peraturan – mereka akan membuang masa tercari-cari ruang yang selamat kerana persekitaran mereka tidak dapat dijangka (unpredictable). Perasaan ‘safe and secure’ ini penting untuk proses pembelajaran dan latihan untuk menghadapi kehidupan bermasyarakat.
BAGAIMANA MEMBINA PERATURAN DI RUMAH?
www.theodysseyonline.com
Faktor paling penting yang perlu ada untuk menggubal peraturan dalam rumah adalah kerjasama antara kedua ibubapa.
Langkah pertama untuk menggubal peraturan adalah kedua ibubapa duduk berbincang tentang aspek yang memerlukan peraturan di rumah. Seeloknya peraturan itu digubal sebelum sesuatu masalah timbul. Oleh itu ibubapa perlu peka akan perkembangan anak, persekitaran anak dan pengaruh dalam hidup anak.
Adakah perlu peraturan berkaitan penggunaaan teknologi?
 Adakah perlu peraturan berkaitan waktu tidur?
 Adakah perlu peraturan berkaitan kerja sekolah?
 Adakah perlu peraturan berkaitan rutin seharian?
 Adakah perlu peraturan berkaitan menonton tv?
 Adakah perlu peraturan berkaitan waktu makan?
www.shutterstock.com
Setiap keluarga mempunyai masalah dan cabarannya yang tersendiri, oleh itu terserah kepada ibubapa untuk menentukan aspek dalam keluarga yang memerlukan peraturan. Nilai dalam setiap keluarga adalah berbeza-beza. Jika satu hari nanti anak bertanya “Kenapa di rumah kawan boleh, di rumah kita tidak boleh?”. Terangkan kepada anak kenapa ‘keluarga kita’ memerlukan peraturan tersebut. Terangkan tentang nilai keluarga kita.
Contohnya sebelum memberi keizinan untuk anak menggunakan internet, ibubapa perlu tetapkan:
-Bilakah penggunaan internet dibenarkan,
-Berapa lamakah ia boleh digunakan,
-Bagi tujuan apakah internet itu boleh digunakan.
www.edutopia.org
Jika anak mengikut peraturan untuk sesuatu jangkamasa apakah ganjaran yang akan diberikan – ganjaran tidak semestinya bersifat material. Jika melanggar peraturan, apakah akibat (consequence) terhadap yang melanggar peraturan? Semua ini perlu ditetapkan terlebih dahulu. Selepas berbincang, ibubapa perlu menyampaikan kepada anak apakah peraturan tersebut dan kenapakah ahli keluarga memerlukan peraturan tersebut.
Ada juga peraturan yang fleksibel mengikut tahap perkembangan atau usia anak. Contohnya anak yang bersekolah menengah boleh tidur lewat kerana banyak ulangkaji atau kerja sekolah yag perlu disiapkan. Anak pra sekolah tidak ada kerja sekolah (sepatutnyalah) maka perlu tidur awal supaya anak tidak membuang masa dengan gajet atau menonton TV sahaja.
“RUMAH SAYA ADA PERATURAN TETAPI ANAK TIDAK IKUT. KENAPA?”
1) Ibubapa tidak konsisten.
hbswk.hbs.edu
Peraturan hanyalah hangat-hangat tahi ayam sahaja. Anak tahu ibubapa tidak serius. Jika ibubapa tidak serius tentang nilai, anak-anak juga tidak peduli tentang nilai dan peraturan. Kita perlu konsisten sehinggalah amalan menjadi tabiat dan tabiat kemudiannya menjadi nilai yang dibawa sampai bila-bila.
2) Apabila anak ikut peraturan, tidak ada apa-apa respon daripada ibubapa.
http://www.activemomsnetwork.com/
Tiada pengakuan, tiada senyuman, tiada pujian, tiada ganjaran. Anak jadi malas dan bosan.
3) Apabila anak tidak ikut, tidak ada apa-apa respon daripada ibubapa.
http://mamablog.teach-through-love.com/
Tiada ‘consequence’, tiada implikasi kerana tidak ikut peraturan. Anak tidak hairan. Peraturan akhirnya hanyalah satu hiasan yang ‘nice to have’ sahaja. Apabila anak biasa hidup dalam nilai dan peraturan yang ditetapkan di rumah, anak juga akan mengamalkan nilai dan peraturan dalam masyarakat. Insya Allah.
Bukankah kita ingin melihat masyarakat yang lebih bertamadun? Mulakanlah dari rumah. Apakah aspek yang memerlukan peraturan di rumah anda?
Artikel ini adalah hasil perkongsian dari  Noor Afidah Abu Bakar Certified Positive Parenting Educator (Parent Practice UK) di laman Facebooknya Parent Connect.


Kenapa Anak Tak Suka Makan Sayur Dan Buah? Ini 3 Cara Untuk ‘Pujuk’ Mereka!

Salah satu punca anak hilang selera makan atau tak mahu makan langsung adalah kerana kita memasukkan sayur-sayuran dan buah-buahan dalam menu seharian mereka. Sudah menjadi lumrah bila kanak-kanak ni tak suka makan sayur dan buah tetapi, anda tak boleh biarkan perkara ini. Oleh itu, jom cuba 3 tips mudah ini untuk pujuk anak supaya ‘cintakan’ sayur dan buah!
3 TIPS PUJUK ANAK MAKAN SAYUR DAN BUAH
http://www.magicmaman.com/

Dilema yang selalu ibu-ibu alami adalah anak tak suka makan sayur. Sebut je sayur, anak mesti mencebik dan tarik muka. Ada juga yang terus mati selera tak mahu makan. Menjadi satu cabaran kepada ibu-ibu untuk memujuk si kecil makan buah-buahan dan sayur-sayuran. Sebenarnya ibu perlu kreatif untuk jadikan sayur-sayuran seenak ‘jajan’ yang anak-anak makan. Mari kita sama-sama cuba 3 tips mudah pujuk anak makan sayur dan buah.
1.MASAK BERSAMA ANAK
http://www.everybitecountsnutrition.com/

Tak salah sekiranya kita libatkan anak-anak dalam penyediaan dan membeli-belah barang dapur terutamanya di bahagian sayur dan buah. Sekali-sekala kita perlu beri peluang kepada anak untuk lihat dan bantu memasak di dapur. Minta tolong mereka untuk basuh sayur atau mencuba sendiri makanan yang mereka buat. Sebenarnya peluang untuk mereka merasa sayur-sayuran adalah tinggi apabila mereka seronok menolong.

2.MENU BERWARNA WARNI
www.facebook.com/groups
Ibu-ibu boleh merangsang minat si kecil dengan menghasilkan minuman berunsurkan buah-buahan dan sayuran pelbagai warna. Buah-buahan dan sayuran yang dihidangkan dengan cara paling kreatif akan menimbulkan minat anak untuk makan. Ibu-ibu boleh sediakan makanan dalam beberapa corak mengikut kreativiti masing-masing. Contohnya, ibu boleh buat bentuk basikal, kereta, haiwan comel, bunga atau pun bentuk mainan kegemaran anak. Sayur-sayuran boleh disembunyikan disebalik jus buah-buahan yang dicampurkan dengan minuman seperti yogurt.
3.SEDIA HIRISAN BUAH DAN SAYURAN
www.theyummylife.com
Cara ini amat sesuai untuk elak beri makanan ringan kepada anak. Ibu boleh sediakan buah yang telah dipotong dan salad sayuran yang dicampurkan dengan beberapa buah-buahan kegemarannya di dalam peti sejuk. Boleh juga dijadikan sebagai kudapan ketika menonton tv, ketika lapar setelah balik sekolah atau sebelum tidur. Bila ibu kreatif dalam penyediaaan makanan, anak mudah tertarik dan mood untuk makan pun bertambah. Ibu-ibu perlu pastikan anak-anak dapat makanan secukupnya dan bukan berlebihan. Sayur, daging, buah-buahan perlu diambil dalam kadar seimbang.
http://www.eatright.org/
Perlu elakkan memberi makanan ringan kepada anak. Kanak-kanak yang kerap mengambil makanan ringan menyebabkan mereka tidak mempunyai minat untuk mengambil sayur-sayuran dan makanan sihat yang lain.
*Jom ibu-ibu, kita sama-sama pupuk minat anak-anak supaya suka makan sayuran dan buahan. Badan sihat otak pun cerdas!
Sumber: Lyna Adnan Islyana


Kenapa Anak Usia 1 Tahun 6 Bulan Kebawah Selalu Menangis Bila Tak Nampak Ibu Depan Mata?

“Anak aku ni, pantang aku pergi mana semua nangis nak ikut…”
Pernah tak anda terfikir kenapa anak-anak yang berusia 1 tahun 6 bulan ke bawah selalu menangis dengan kuat apabila nampak si ibu? Pantang berjauhan dengan si ibu, pasti si kecil akan menangis dna meraung-raung mahu ikut walaupun hanya ke tandas. Untuk pengetahuan anda, tindakan anak-anak menangis ini bukanlah kerana mereka manja, tetapi ia merupakan salah satu cara untuk si anak berkomunikasi.

KENAPA ANAK 1 TAHUN 6 BULAN KE BAWAH MENANGIS SANGAT KUAT BILA TAK NAMPAK IBU ATAU PENJAGANYA?

Dikatakan anak berperangai buruk bila dengan ibunya. Hmmm…bagi anak berumur 1 tahun 6 bulan ke bawah, sebenarnya kita tidak boleh mengatakan dia berperangai buruk jika dia menangis nak ikut anda masuk tandas, atau tidak boleh jauh dari anda langsung.

Pada usia ini, bahagian otak bawah atau reptilian brain yang sedang develop. Bahagian otak ini, menjaga keselamatan dan perlu rasa selamat untuk perkembangan seterusnya. Bila mama pergi dari dia ke toilet ke atau ke mana, anak itu tengok mamanya hilang dan rasa keselamatannya tergugat. Itu yang buat dia menangis. Itu bukan manja. Jangan salah faham dan bukan juga berperangai buruk. Itu tabii dan perkembangan normal seorang kanak-kanak.

ANAK KECIL MENANGIS KERANA MAHU BERKOMUNIKASI

Anak kecil menangis bukan kerana dia berperangai buruk, dia menangis untuk berkomunikasi dan menyampaikan keperluannya. Maka selidiklah apa yang dia perlukan dan tunaikan. Ibu risau, bila ibu bapa muda tersilap faham begini, kerana kesannya buruk. Kerana takut anak menjadi manja,sedangkan pada usia ini, anak amat perlukan belaian ibu dan bapa.
Dan kerana kononnya takut anak itu manja, maka dibiarkan anak itu sorang-sorang dan menangis melalak beberapa jam. Akhirnya, tahap untuk rasa selamat itu tidak berakhir, sudah 6 tahun pun masih clingy dan esteem diri yang rendah kerana berasa dia tidak penting dan tidak dikasihi. Ia sangat memberi kesan pada perkembangan psikologinya.
Anak yang dikatakan berperangai buruk jika sudah lebih 4 tahun, perangainya mungkin menyepak dan merontak-ronta bukan kerana dia berada dengan ibunya. Tetapi kerana dia tidak dididik dengan kasih-sayang dan ketegasan, loving and firm. Kerana anak yang dididik dengan loving and firm, dia tahu had-had kelakuan yang dibenarkan. Yang menjadi berperangai buruk adalah yang dididik tanpa meletakkan had-hadnya atau pun boundaries.
BETULKAN KELAKUAN ANAK SECARA PERLAHAN-LAHAN

Contoh, tengok TV sampai pukul 2 pagi pun dibenarkan…atau bila memukul kawan-kawan, ibu bapa tengok sahaja dan tidak mengambil tindakan memberitahu perbuatan itu salah. Walaupun pada ketika itu anak itu masih 2 tahun, ibu bapa perlu membetulkan kelakuan anak itu dan mulakan perlahan-lahan. dan berulang sehingga anak itu faham. Ianya mungkin mengambil masa beberapa bulan.
Kita hanya boleh mengatakan seorang anak itu berperangai buruk sekiranya anak itu telah berusia 4 tahun keatas kerana pada usia ini, barulah seorang anak itu sudah mula boleh berfikir dan memahami reason. Namun, tidak yang kompleks….tapi sudah boleh sedikit. Dan bila sedari kecil ibu bapa berusaha memberi penerangan atau reason, anak itu akan membesar menjadi seorang yang mudah memahami, reasonable.

” children raised with reasons become reasonable”
Yang dikatakan berperangai buruk itu maksudnya anak itu melakukan perkara-perkara yang tidak boleh diterima dalam sosial, seperti memukul kawan, menyepak, merampas, menjerit-jerit marah, berguling-guling hendakkan barang di kedai….namun perlu difahmai ini bukan kerana anak itu berada dengan ibunya…ia adalah kerana didikan yang diterima sebelum ini lebih kepada permissive dimana semuanya tidak mengapa, diikut semua kehendak anak itu…apa yang kita katakan sebagai ‘permissive parenting’ …Kelemahan Permissive parenting adalah anak tidak dikenalkan dengan peraturan dan contoh perangai baik sejak kecil.
Bagi pendapat dan pegangan Ibu, anak berperangai buruk diantara sebab utamanya BUKAN kerana anak itu dengan ibunya atau bapanya, …it is the parenting. Sebab ramai para ibu yang bijak mengendalikan dan mendidik anak-anaknya..dan anak tidak berperangai buruk bila dengan mereka.
Sumber : Ibu Rose


“‘Me time’? Awak nak masa untuk bersendirian buat apa? Awak kan dah duduk seharian di rumah. Bukannya kena kerja di luar macam saya, badan cepat letih. Masa anak-anak tidur, awak pergilah buat apa-apa yang awak nak. Tak fahamlah saya dengan permintaan pelik awak ni.”
Pernahkah isteri meluahkan perasaan sebegini? Otak terasa tepu, badan cepat letih, emosional, senang ‘naik angin’ dan ada masanya rasa macam ‘orang gaji’ di rumah sendiri. Bukannya kerana ahli keluarga melayan dengan buruk, tetapi kerana mereka rasa tidak dihargai dan tidak penting buat sesiapa lagi.

Ini sebenarnya salah satu ‘sindrom’ yang amat biasa dilalui oleh ibu-ibu, terutamanya yang bergelar surirumah sepenuh masa. Biasanya mereka akan minta tolong suami untuk jagakan anak sebentar kerana tak mahu diganggu semasa melakukan kerja rumah atau bersendirian dalam bilik. Permintaan sebegini sebenarnya amat bermakna bagi mereka.

Wahai Suami, Ini 6 Sebab ‘Me Time’ Amat Penting Untuk Isteri Anda
Dalam sebuah laporan Daily Mail menunjukkan bahawa wanita hanya mempunyai 17 minit sehari untuk diluangkan bagi kepentingan diri sendiri. Bagi wanita yang menjadi surirumah, hampir kesemua waktu mereka didedikasikan untuk kepentingan anak-anak, suami, dan kerja-kerja lain seperti urusan rumah tangga.

Jadi, ini 6 sebab mengapa masa bersendirian amat penting untuk seorang wanita yang bergelar ibu dan isteri.
1. Mereka Perlu Ruang Privasi
Benar, surirumah duduk di rumah. Benar, mereka tidak perlu ke pejabat. Tapi, sedarkah anda bahawa tubuh dan otak mereka ini bekerja 24 jam tanpa hari cuti?
Seorang lelaki pergi ke pejabat dan boleh berehat apabila pulang ke rumah. Tapi, wanita bekerja pula terpaksa memasak makan malam dan menyediakan keperluan anak-anak sebaik saja melangkah masuk ke dalam rumah.
Sama ada bekerja atau tidak, seorang ibu biasanya tidak mempunyai privasi dan kesempatan untuk melakukan perkara normal dengan tenang. Bayangkan, nak ke tandas pun perlu ditahan-tahan. Tidur malam sering terganggu. Nak duduk makan dengan tenang pun susah kerana adanya anak kecil yang mahukan perhatian mereka.
Foto Kredit: drchristinahibbert.com
2. Badan Cepat Letih Kerana Banyak ‘Multi-tasking’
Sama ada kerana terpaksa atau sukarela, seorang wanita banyak mengamalkan ‘multi-tasking’ demi melancarkan segala urusan harian.
Dalam perjalanan nak ke dapur untuk buat makanan bayi, anda akan bawa bakul baju kotor, jerang air, dan cuba sediakan bahan untuk masak makan malam sekali. Sambil tunggu bubur bayi masak, anda akan basuh pinggan, kutip mainan yang bersepah, dan masak nasi. Sungguhpun ia kedengaran efisyen, namun sebenarnya ia adalah punca badan cepat letih!
Berbanding lelaki, wanita memang sebati dengan tabiat ini kerana ia adalah sebahagian daripada proses otak mereka yang kompleks. Sehubungan itu, tidak hairanlah sebuah laporan terkini oleh Sleep Research Centre,  Loughborough University mencadangkan bahawa seorang wanita perlukan lebih tidur berbanding lelaki.
Foto Kredit: parenting.com
3. Susahnya Menguruskan Orang Lain Sebelum Menguruskan Diri
Sebagai seorang wanita biasa, ibu dan isteri sering diharapkan untuk memainkan peranan luarbiasa. Walaubagaimanapun, ramai yang terlupa bahawa amat sukar untuk ‘memaksa’ proses ini berlaku apabila mereka sendiri tidak dapat menguruskan keperluan masing-masing.
Sebab itulah kalau ‘mood’ ibu baik, seisi keluarga mesti akan rasa lebih gembira dan ceria. Tapi, jika sebaliknya memang meranalah siapa yang menjadi mangsa.
Foto Kredit: kidspot.com.au
4. Jauh Di Mata Dekat Di Hati
Sejak dalam pantang, anak duduk dengan isteri. Suami ‘outstation’, anak di rumah dengan isteri. Hujung minggu suami ada urusan di luar, anak ditinggalkan dengan isteri. Apabila suami di rumah berehat, anak pun masih duduk dengan isteri. Bukanlah bermaksud isteri tak mahu menjalankan tugas dan tanggungjawabnya, tetapi mereka juga perlukan masa untuk bersendirian tanpa suara-suara tangisan, rengekan, pergaduhan anak-anak, dan sebagainya. Tahu tak betapa tertekannya apabila tidak mempunyai kehidupan sosial selain perbualan dengan anak-anak kecil yang belum dapat memahami mereka?
Dengan meluangkan sedikit masa bersendirian atau bersama teman-teman sebaya, sebenarnya ibu akan berasa lebih gembira apabila bertemu anak-anak. Percayalah, baru keluar 1 jam pun dah rasa rindu dengan suami dan anak-anak!
Foto Kredit: thethinkingmomblog.com
5. Ia Mengukuhkan Hubungan Suami Isteri
Menurut Happify Daily, kajian oleh Universiti Michigan mendapati bahawa kurangnya masa untuk diri sendiri merupakan salah satu punca utama bagi rumah tangga yang bermasalah.
Ini disokong oleh Psychology Today yang menyifatkan ‘me time’ ini dapat membantu otak seseorang berfikir dengan lebih dalam. Secara tidak langsung, ia menjadikan seseorang lebih menghargai perhubungan dan mampu membuat keputusan yang lebih baik untuk diri sendiri dan juga orang di sekeliling mereka.
Foto Kredit: huffingtonpost.com
6. Mereka Perlu Kenal Diri Sendiri
Sejak bayi anda lahir, isteri anda dilanda kesibukan menyusukan bayi setiap 2 jam. Dalam antara terhad itulah mereka mempunyai sedikit masa untuk berkejar-kejaran menguruskan diri.
Sehingga anak-anak semakin besar, mereka hingga lupa bagaimana melakukan hobi dan sesuatu mengikut keinginan mereka sendiri. Malah, ramai yang mengadu berasa sukar fokus ketika solat atau meditasi, sedangkan ianya adalah salah satu jenis terapi yang dapat menenangkan.
Apabila ini berlaku, seseorang wanita akan berasa kurang percaya diri dan tidak dapat menyerlahkan potensi mereka. Akibatnya, ramai yang berasa tidak dihargai dan cenderung mengalami ketidakstabilan emosi.
Foto Kredit: kaifia.com
Wanita Pun Perlu Bijak Cari Masa Berkualiti
Dengan meluangkan sedikit masa untuk diri sendiri, seseorang isteri mampu meleraikan kekusutan dalam fikiran, bertindak dengan lebih tenang, dan lebih menghargai suami serta anak-anak. Apabila badan cepat letih, ditambah lagi kesibukan dengan kurang tidur, tentulah ia dapat menggugat emosi wanita.
Bagi isteri, jika sukar mendapatkan masa, cubalah bangun lebih awal, tangguhkan kerja rumah yang tidak begitu penting, dan cuba ajak anak-anak bersenam dan beriadah di luar. Bagi yang Muslim, perbanyakkanlah zikir Fatimah, solat sunat, dan bacaan Al-Quran sebagai penawar bagi keletihan dan membantu anda berasa lebih bersemangat.


“Apasal aku sorang je yang berpeluh-peluh ni. Kuatkanlah sikit kipas tu. Korang tak panas ke?”
Dekat dalam pejabat, dekat rumah, atau dalam kereta ada salah seorang daripada ramai-ramai tu yang macam ni kan? Kalau buka kipas tu, macam nak ribut. Air cond pulak mesti nak yang maksimum sekali sejuknya. Nasib je tak ada function beku.

Pelik juga kan, sampai kita yang duduk sebelah pun boleh menggigil dengan tempias sejuk dia tu. Nak kata asal dari kutub, tak jugak.
Sebenarnya kalau seseorang tu mudah rasa panas, ia boleh berkait dengan beberapa faktor fizikal atau kesihatan.

Menurut Nilem Patel, M.D., pakar endokrinologi (berkaitan hormon) menerusi Woman’s Day, berikut adalah antara sebab kenapa badan selalu rasa panas.

9 Sebab Ada Orang Selalu Rasa Panas Padahal Orang Lain Macam Biasa Je
1. Terlebih Minum Kopi
Memang syok kalau dapat menikmati kopi di pagi hari kan? Inilah antara rutin yang kita biasa buat sebelum memulakan sebarang kerja di awal pagi. Ada orang memang tak ada mood nak buat apa-apa selagi belum ‘pekena’ kopi.
Tapi rupanya minum kopi yang berlebihan boleh menjadi punca badan terasa hangat berbanding biasa. Ini kerana, kafein merupakan sejenis bahan stimulan yang boleh meningkatkan kadar degupan jantung dan tekanan darah.
Maka, meminum kopi berlebihan secara tak langsung akan meningkatkan suhu badan kita. Jadi, ambillah dengan bersederhana saja ok!

2. Dilanda Stres / Kerap Risau
Pernah tak rasa berdebar-debar masa nak naik pentas? Masa ni peluh bukan main laju lagi kan?
Ini antara simptom anxiety yang membuatkan seseorang mengalami degupan jantung yang pantas, suhu badan yang meningkat, muka / pipi jadi merah, dan perpeluhan yang banyak.
Semua ini merupakan reaksi fizikal terhadap stres, panik atau kerisauan yang melampau.
Jadi kalau anda selalu stres, mungkin inilah penyebab kenapa badan kita asyik berasa panas berbanding orang lain.
Foto Kredit: portal.gerchikco.com
3. Anda Mengandung
Ramai ibu mengandung bukan suka-suka complaint panas. Sebenarnya perubahan hormon yang berlaku secara drastik boleh menyebabkan wanita hamil sering berasa panas.
Bukan semasa kehamilan saja. Bahkan, kajian juga mendapati rasa panas ini boleh berlarutan hingga beberapa tempoh selepas bersalin.
Foto Kredit: momjunction.com
4. Hipertiroidism
Kelenjar tiroid yang terlebih aktif atau hipertiroidism boleh menjadi salah satu punca utama heat intolerance ini.
Kebanyakan yang mengalami kondisi ini akan turut memperlihatkan tanda lain seperti hilang berat badan walaupun makin berselera, perubahan pada kitaran haid, serta rasa berdebar yang membuat jantung berdegup laju.
Jika anda mengalami semua simptom ini, sila dapatkan nasihat daripada doktor untuk rawatan lanjut ya.
Foto Kredit: womenshealth.gov
5. Suka Makan Pedas
Orang Malaysia memang suka makan pedas kan?
Menurut HealthLine.com, selain kopi, makanan pedas pun boleh meningkatkan suhu badan kita tau.
Sebabnya, makanan pedas mengandungi sejenis kompaun iaitu capsaicin, bahan kimia yang akan membuat suhu badan naik, di samping membuatkan seseorang mengeluarkan air mata dan peluh.

6. Simptom Menopaus
Rasa panas atau hot flashes merupakan simptom yang paling kerap berlaku pada wanita yang hampir menopaus. Ia selalunya paling dirasai sekitar tahun terakhir haid dan setahun selepas haid berhenti. Namun, pemerhatian mendapati ia juga boleh berterusan hingga 14 tahun lamanya!
Waktu transisi ini melibatkan perubahan hormon yang boleh menyebabkan:

rasa panas yang kuat, terutamanya pada bahagian atas tubuh
muka dan leher menjadi merah
berpeluh dengan banyak
diikuti dengan rasa sejuk selepas rasa panas tadi

Foto Kredit: ixil.info
7. PMS
Selalu orang kaitkan PMS ni bila tengok perempuan asyik marah-marah je. Rupanya, PMS atau pre-menstrual syndrome ni ada kaitan dengan suhu badan juga.
Dalam tempoh beberapa hari sebelum haid, tahap hormon wanita berada pada paras yang paling rendah. Keadaan ini akan membawa kepada simptom seperti kekejangan, rasa kembung, anxiety, dan juga rasa panas atau hot flashes tadi.

8. Diabetes
Pesakit diabetes lebih sensitif terhadap rasa panas, terutamanya mereka yang sukar mengawal kadar glukosa dan mengalami komplikasi seperti kerosakan saraf.
Selain itu, pesakit diabetes juga mudah mengalami dehidrasi hingga menyebabkan kenaikan kadar gula dalam darah.
Antara simptom diabetes yang berkaitan adalah:

kerap berasa haus
kerap kencing
cepat letih
pening
luka lambat sembuh
penglihatan kabur

9. Pengambilan Ubat-ubatan Tertentu
Ubat sakit perut, antidepressant, antibiotik, dan sesetengah antihistamine (ubat alergik) adalah antara jenis ubat-ubatan yang berpotensi mengubah cara tubuh anda meregulasikan haba.
Kalau badan asyik terasa panas, cubalah periksa sama ada anda ada mengambil sebarang ubat-ubatan tertentu dan tanyakan doktor tentang masalah ini.

Bila Perlu Berjumpa Doktor?
Biasanya rasa panas ni bukanlah sesuatu yang serius kalau anda memang selalu rasa panas sejak dulu lagi.
Tapi kalau perubahan ini baru berlaku dan turut diikuti dengan simptom membimbangkan seperti rasa pening, kehilangan berat badan, sakit dada, jantung berdebar, peluh yang luar biasa dan apa-apa yang kurang selesa, maka berjumpalah doktor untuk membuat pemeriksaan lanjut.


Kenapa Bahagian Belakang Kepala Anak Saya Leper?

“Kenapa bahagian belakang kepala bayi saya ni meleper?”
Mesti ibu ayah rasa pelik bila nampak kepala bayi baru lahir yang tak berbentuk bulat. Ada yang nampak melonjong, meleper di bahagian belakang dan ada pula yang berlekuk atau mendatar di sebelah bahagian.

Flat head syndrome atau sindrom kepala rata adalah salah satu kondisi biasa untuk keadaan tidak simetri pada kepala bayi baru lahir. Ia berlaku apabila bayi biasa tidur atau berbaring dalam kedudukan yang sama.
KENAPA BAHAGIAN BELAKANG KEPALA ANAK SAYA LEPER?

Ramai ibu yang bertanya soalan ni semasa di klinik. Ada bayi yang bentuk kepala mereka semasa lahir cantik bujur, tapi selepas beberapa bulan mula menjadi leper terutama di bahagian belakang kepala.

Inilah yang dipanggil sebagai Flat Head Syndrome. Puncanya disebabkan oleh bayi banyak diletakkan dalam posisi melentang semasa tidur di atas tilam dan juga semasa mereka berjaga.
Bayangkan, mereka sentiasa ada dalam posisi melentang dari pagi sampai ke malam. Jadi tekanan pada tulang kepala bayi yang lembut tu menyebabkan bentuk kepala berubah. Saya cadangkan 3 jenis aktiviti ni untuk kurangkan Flat Head Syndrome ni. Kalau diamalkan, bila bayi tu berumur 1-2 tahun, bentuk kepala insyaAllah jadi cantik semula.
AKTIVITI KURANGKAN FLAT HEAD SYNDROME
1. Tummy to tummy

Lepas bayi lahir dah boleh letak bahagian perut bayi bersentuh pada perut/dada ibu yang sedang baring. Sambil tu boleh pandang mata anak lama-lama. Bonding time antara ibu dan anak. Ayah pun boleh buat juga.
2. Lap time

Baringkan bayi pada peha kita dengan bahagian perut bayi menyentuh peha ibu. Kita support sikit kepala bayi dengan tangan atau kaki kita. Boleh teruskan sampai bayi tertidur.
3. Side lying

Kita letakkan bayi dalam posisi mengiring. Letak gulungan kain di belakang bayi supaya bayi kekal dalam posisi mengiring.
Boleh juga letak alas kepala supaya bayi selesa. Tangan dan kaki bayi berada di depan badan bayi.
3 waktu sesuai untuk buat 3 aktiviti ni ialah :
– Selepas bayi bangun tidur
– Selepas bayi mandi
– Selepas tukar lampin bayi
Setiap aktiviti boleh dibuat selama 10-15 minit untuk setiap sesi. Lepas tu, bayi selalunya dah mula menangis sebab penat.
Setiap kali buat aktiviti ni, ibu bapa perlu pantau dengan rapi ya. Handphone letak jauh, fokus hanya pada anak. Pegang dan belai dia. Tengok mata dia. Peluk dia, sayang dia.
Sumber: Dr. Redza Zainol


Makin ‘Masam’, Makin Rasa Nak Cium! Ini 5 Keunikan Bau Bayi Yang Buat Mama Ketagih

“Aduuh, wanginya bau baby ni. Rasa tak puas nak gomol-gomol. Lagi masam, lagi sedap bau dia!”
Sama ada anda dahpun jadi seorang ibu atau belum, mesti anda perasan yang bayi baru lahir mempunyai aroma tersendiri yang sangat wangi dan istimewa, hingga membuatkan kita asyik nak menciumnya.

Bau wangi pada bayi ini sememangnya sangat mendamaikan. Sekali cium, rasa macam hilang stres sekejap! Jangan tak mengaku, mesti ada yang suka cium bau mulut bayi, celah leher atau ketiaknya. Lagi satu, bau bayi tu masa baru bangun tidurlah paling sedap sekali kan?
Di sebalik keunikan ini, ada penjelasannya dari sudut sains yang tentu akan buat kita terpegun. Jadi, jom ketahui serba sedikit tentangnya.

5 Keunikan Bau Bayi Yang Buat Mama Ketagih
1. Dari Mana Datangnya Bau Wangi Bayi
Dari sudut sainsnya, terdapat beberapa teori tentang keharuman bau bayi, terutamanya bayi yang baru lahir. Menurut George Preti, seorang ahli analitik kimia di Monell Chemical Senses Center, Philadelphia berkata bahawa bau ini datangnya daripada bahan kimia istimewa yang dibebaskan oleh kelenjar peluh bayi.

Satu lagi teori saintifik mengatakan bahawa bau bayi yang wangi ini berasal daripada sisa air ketuban, atau lebih tepat lagi vernix caseosa, iaitu lapisan putih yang menyaluti kulit bayi baru lahir semasa di dalam rahim. Walaupun lapisan ini telah dicuci sebaik saja bayi lahir, namun kesan baunya masih kekal pada bahagian rambut dan kulit bayi.
Foto Kredit: simplybirthnh.com
2. Ya, Mama Boleh ‘Ketagih’ Bau Bayi
Sebenarnya, aroma khas pada bayi ini mempunyai manfaat dalam meningkatkan bonding antara si ibu dengan bayi. Dalam sebuah kajian pada tahun 2013, bau wangi pada bayi ini didapati mengaktifkan kawasan tertentu pada otak Mama.
Secara psikologinya, tindakbalas ini membuatkan seorang ibu yang baru melahirkan berasa lebih bersemangat untuk menjaga bayinya walaupun dalam keadaan letih dan masih belum pulih sepenuhnya.

3. Bukan Mama Saja Yang Suka Bau Bayi
Apa yang lebih mengagumkan, bauan bayi yang wangi ini merupakan cara bayi ‘berkomunikasi’ dan menarik perhatian orang ramai di sekelilingnya tanpa perlu bercakap atau membuat bunyi. Malah, bukan para ibu saja yang terkesan dan sukakan bau bayi tetapi juga orang yang bukan bersaudara dengannya.
Untuk mengetahui reaksi mereka, sebuah eksperimen telah dijalankan dengan 30 orang wanita. 15 orang daripada mereka adalah ibu, mana 15 orang lagi bukan ibu.
Hasil eksperimen mendapati aktiviti otak pada kedua-dua kumpulan wanita tersebut memberi reaksi yang hampir sama apabila mencium bau bayi. Tindakbalas mereka ketika mencium bayi ini adalah seolah-olah diberi makanan yang lazat atau diberikan dadah!
Foto Kredit: flipboard.com
4. Ia Membantu Kelangsungan Hidup Bayi
Daya tarikan yang kuat daripada bau wangi bayi ini sebenarnya merupakan antara taktik yang diciptakan oleh Tuhan untuk membantu kelangsungan hidup bayi.
Bauan istimewa ini membuatkan sesiapa saja yang memegang dan mencium bayi mudah saja jatuh cinta, melahirkan rasa kasih, dan mahu menjaga bayi tersebut dengan baik. Hebat, bukan?

5. Bau Bayi Akan Beransur Hilang
Bau bayi ini biasanya akan mula berkurang selepas usia 6 minggu dan akhirnya akan menghilang sendirinya.
Ini berlaku akibat perubahan metabolisme apabila bayi mula mendapatkan sumber makanan sendiri, dan tidak lagi bergantung kepada tali pusatnya seperti dalam kandungan. Perubahan metabolisme ini juga boleh dipengaruhi oleh perkembangan fizikal serta  makanan pejal yang mula dimakan oleh bayi selepas usia 6 bulan.
Tapi walaupun bau bayi dah hilang nanti, Mama tetap suka peluk dan cium mereka kan?
Foto Kredit: aia.com.my
Bayi Juga Sangat Suka Bau Mama!
Seperti mana Mama sukakan bau bayi, begitu juga dengan bayi anda. Menurut sumber, bayi seawal 3 hari lagi sudah mampu membezakan bau susu ibunya berbanding susu lain.
Bau Mama juga akan membuat bayi berasa lebih selamat dan selesa apabila berada dekat dengan mereka. Jadi, peluk dan ciumlah bayi anda sepuasnya sebab mereka juga amat sukakannya!

*Sumber rujukan: The Asian Parent Malaysia, Women’s Health, Today’s Parent


“Ish, sampai basah belakang Ainal ni berpeluh-peluh. Dah bukak aircond pun panas lagi ke? Nanti kalau kuatkan lagi aircond, kita pulak yang kesejukan. Pelik betul…”
Mak-mak mesti selalu jumpa kesan peluh pada tilam yang bayi tidur bila mereka diangkat atau dialihkan dari tempat tidur. Bukan main banyak peluh mereka kan?

Kadangkala rasa hairan juga sebab kita tak rasa panas pun. Ada tu, siap dah pasang aircond lagi, tetap juga berpeluh. Sebagai mak, dah tentulah rasa kasihan pula kalau bayi rasa tak selesa. Kalau terlalu banyak peluh pun boleh menyebabkan ruam.
Tapi kenapa bayi cepat berpeluh, terutamanya pada waktu malam atau ketika tidur?

Jom ketahui beberapa puncanya.

5 Sebab Bayi Cepat Panas & Berpeluh Walaupun Dah Duduk Dalam ‘Aircond’
Sebenarnya, bayi berpeluh ketika tidur memang biasa berlaku, terutamanya dalam iklim tropika seperti kita di Malaysia.
Sekalipun ianya normal, namun ada beberapa perkara yang perlu kita tahu tentangnya.
1. Sistem Saraf Yang Belum Matang
Alasan yang pertama ini adalah punca bayi berpeluh yang paling biasa berlaku dan tak perlu dirisaukan oleh ibu ayah.
Bagi bayi yang masih kecil, mereka amat sensitif terhadap persekitaran. Oleh kerana sistem saraf mereka belum matang, tubuh bayi belum mampu lagi untuk mengawal suhu badannya. Maka, pertambahan kecil dalam suhu persekitaran boleh menyebabkan bayi berpeluh dengan lebih banyak berbanding orang dewasa.

2. Pakaian Yang Kurang Sesuai
Memang excited belikan bayi bedung, barut, stokin dan topi. Baju pula berfesyen-fesyen, siap dengan renda, bunga-bunga besar, dan berlapis-lapis pula. Nampak comel betul bila dipakai dek bayi, kan? Tapi kita mungkin tak perasan yang bayi sebenarnya kepanasan dan tidak selesa.
Seeloknya pakaian bayi dibuat daripada kain kapas yang menyerap peluh. Kalau nak dibedung pun, gunalah kain yang nipis dan sesuai dengan suhu bilik ya.

3. Hiperhidrosis
Hiperhidrosis adalah kondisi di mana peluh berlebihan dihasilkan di luar keperluan fisiologi badan. Dalam erti kata lain, mereka ini memang jenis yang ‘kuat berpeluh’. Ia mungkin disebabkan faktor keturunan, yang bermula di zaman kanak-kanak atau remaja dan mungkin berterusan selama beberapa tahun.
Biasanya kita boleh mengesan mereka yang mengalami masalah ini mempunyai kaki dan tangan yang cepat berpeluh berbanding anggota badan lain.
Sungguhpun ia tidak merbahaya, namun ibu ayah perlu memantau kondisi ini supaya anak kekal selesa.
Foto Kredit: healthawarenesscommunity.com
4. Masalah Jantung
Apa yang membimbangkan, bayi yang kerap berpeluh dikhuatiri mempunyai masalah jantung. Bayi yang mengalami masalah ini boleh dikenalpasti apabila mereka kerap berpeluh semasa menyusu dan semasa aktif, bukannya semasa tidur.
Bayi juga biasanya kelihatan letih ketika aktif seolah-olah membuat senaman yang berlebihan kerana jantungnya yang agak lemah.
Foto Kredit: topsimages.com
5. Masalah Kesihatan Lain
Selain daripada punca yang disenaraikan di atas, peluh yang berlebihan pada bayi mungkin boleh berpunca daripada masalah sistem saraf, masalah pernafasan, kelenjar tiroid yang terlalu aktif mahupun gangguan genetik.
Walaupun keadaan ini jarang berlaku, namun ibu ayah seharusnya merujuk kepada pakar sekiranya terdapat sebarang perkara yang luarbiasa pada anak.

Jangan Guna Ubat Sebarangan
Jika anak anda selalu berpeluh, anak kecil dan bayi memang mudah terkena ruam panas. Ruam ini selalunya terdapat di bahagian-bahagian badan yang terlipat dan tertutup oleh pakaian misalnya ruang lampin, celahan kulit pada sendi dan leher.
Jika ini berlaku, jangan bubuh sebarang ubat atau krim kulit pada ruam tanpa nasihat doktor, kerana ia mungkin mengandungi bahan-bahan yang akan merangsang kulit bayi dan menyebabkan ruam menjadi lebih teruk.

*Rujukan: DoktorBudak.com, TheAsianParent.com.my, UtusanMalaysia


Anak Meragam & Menangis Bila Nampak Ramai Orang Petanda ‘Overstimulation’. Fahamkan 5 Perkara Ini

Pernah tak ibu-ibu alami situasi anak meragam bila bawa pergi rumah orang? Yang tak nak masuk rumah pun ada. Padahal dalam kereta tadi ok je.
Atau kalau ada orang datang rumah, si kecil yang tengah elok bermain mulalah tak senang duduk. Dah asyik nak berdukung je… Haru sungguh dibuatnya!

Dalam kes seperti ini, si kecil mungkin sedang mengalami ‘overstimulation’ atau ‘sensory overload’.
Jadi, apa sebenarnya ‘overstimulation’ atau ‘sensory overload’ ini?

Jom fahamkan lebih lanjut!

http://www.huffingtonpost.com/
1.Apakah ‘Overstimulation’
Memang stres kan kalau tiba-tiba anak buat pe’el tak nak jumpa orang? Rasa segan pun ada dengan kawan-kawan dan keluarga.
Tapi ibu kena faham mungkin anak anda terlalu letih akibat ‘overstimulation’.
‘Overstimulation’ atau ‘sensory overload’ berlaku apabila seorang kanak-kanak didedahkan kepada begitu banyak stimuli / rangsangan pada persekitaran mereka sehingga sampai satu tahap mereka berasa sukar untuk memproses kesemua maklumat tersebut.
Rangsangan ini boleh berlaku pada semua deria seperti bunyi, penglihatan, sentuhan, rasa makanan, dan bau.
Contohnya bayi yang biasa tinggal bersama keluarga kecil di rumah mungkin akan rasa terkejut dan mengalami ‘overstimulation’ apabila dibawa ke majlis yang penuh dengan bunyi bising dan orang ramai.

2. Kenapa ‘Overstimulation’ Buat Anak Meragam
Selalu kita baca dalam artikel dan media sosial pelbagai cara boleh dilakukan menstimulasikan deria bayi untuk menggalakkan perkembangan fizikal dan otak bayi.
Contohnya kalau nak stimulasikan deria penglihatan, bayi boleh didedahkan dengan imej-imej yang tinggi kontras. Rajinkan bercakap dan menyanyi dengan bayi bagi rangsangan pendengaran dan mengajarnya bercakap. Manakala kalau nak menggalakkan stimulasi deria rasa bayi, ibu ayah boleh memperkenalkan makanan dengan pelbagai tekstur.
Sebagai ibu ayah, tentunya kita rasa teruja kalau kita dapat buat sesuatu untuk memaksimakan potensi bayi. Namun, ada kalanya kita tak sedar bahawa tahap penerimaan setiap bayi adalah berbeza-beza.
Apabila mereka tidak dapat menerima kesemua rangsangan ini dan berasa overwhelmed, maka bayi akan berasa rimas, mengalami stres dan mula meragam.
Foto Kredit: happikiddo.wordpress.com
3. Tanda ‘Overstimulation’ Pada Anak
Selain menangis dan meragam, bayi juga mungkin akan menunjukkan tanda-tanda ini jika mengalami ‘sensory overload’ atau ‘overstimulation’:

Mudah merengek
Menggenggam tangan
Tak mahu berinteraksi dengan orang lain
Menangis dengan lebih kuat berbanding biasa
Mengeraskan badan
Bertindak agresif / menjadi hyper
Anak yang lebih besar akan memberontak dan enggan melakukan sesuatu yang disuruh seperti memakai kasut atau berdiri.

‘Overstimulation’ juga biasa dialami oleh anak-anak autisme atau ADHD dan sering dikaitkan dengan fasa ‘meltdown’.
http://www.huffingtonpost.co.uk/
4. Cara Menenangkan Anak Yang ‘Overstimulated’
Jangan risau, ibu ayah boleh melakukan langkah ini untuk membantu anak relaks dan bertenang.
i. Jauhkan dari bunyi bising, orang ramai atau aktiviti yang terlalu meriah. Bawa bayi ke sebuah bilik atau ruang terbuka yang lebih senyap, tenang, tak ramai orang dan jauh dari gangguan.
ii. Mendukung anak yang merengek boleh memberikannya rasa selamat, selesa dan relaks. Pelukan hangat ibu sangat membantu menenangkan si kecil!
iii. Jika anak sedang mengantuk dan tak boleh tidur, cuba bedungkannya. Bedung akan memberikannya rasa selesa seperti berada dalam rahim ibu dulu.
iv. Mengenalpasti stimuli yang membuat anak tak selesa adalah penting kerana ia akan membantu anda lebih bersedia pada masa akan datang.
Foto Kredit: istockphotos.com
5. Stimuli Penting, Namun Tak Perlu Dipaksa
Mendedahkan anak-anak kepada persekitaran yang penuh dengan rangsangan dan interaksi adalah  sesuatu yang baik terutamanya dalam tempoh 5 tahun pertamanya, di mana otak mereka sedang berkembang dengan pesat.
Semua yang dilihat, didengar, dirasakan, dihidu, dirasa dan disentuh akan membina jaringan sel-sel pada otaknya.
Namun ini tidak bermakna kita perlu meluangkan setiap masa menstimulasikan derianya melalui permainan dan sebagainya.
Ini kerana mereka juga memerlukan masa senyap dan aman untuk merelakskan minda mereka.
Foto Kredit: todaysparent.com
Tiada amaun stimulasi yang ‘betul’ atau ‘salah’ kerana setiap anak dilahirkan unik dan berbeza.
Jadi, janganlah ambil hati kalau anak tak mahu bermain atau tak suka berjumpa orang. Biasanya fasa ini sementara saja. Lama-lama nanti mereka akan terbiasa dan dapat menerimanya.


“Abang, Syifa asyik tergaru-garu je dari tadi. Macam mana nak tidur? Dahlah garu kuat-kuat, sampai luka dan bercalar-calar telinga tu. Tengok, belakang kepala ni pun sama. Kenapa dia buat macam tu? Gatal sangat ke apa?”
Memang rimas bila tengok bayi kita asyik menarik atau menggaru telinganya. Malahan lebih teruk lagi kalau si kecil mencakar pula telinga dan kepala, kadangkala sampai ada kesan calar atau berdarah. Dibuatnya waktu tengah malam, rasa geram pun ada sebab asyik meragam dan mengganggu tidurnya. Rasa nak ikat je tangan dia tu!

Apapun, sebagai ibu ayah tentu kita risau dan puas memerhatikan telinga anak. Manalah tahu ada apa-apa.
Jika ini berlaku pada anda, ada beberapa kemungkinan yang sedang dialami oleh bayi anda.

Asyik Garu Telinga Sampai Luka, Ini 6 Perkara Bayi Cuba Beritahu Mama
Berikut adalah antara mesej yang cuba diberitahu oleh bayi anda yang asyik menarik dan menggaru telinganya.

1. ‘Rimasnya nak tumbuh gigi…!”
Sebenarnya bukan mudah nak tahu sama ada bayi nak tumbuh gigi atau tidak sebab proses ini bukannya berlaku dalam masa semalaman. Namun, salah satu simptom bayi yang sedang teething adalah rasa tidak selesa pada saraf giginya. Ketidakselesaan ini boleh berpindah ke bahagian salur telinga dan sebab itulah bayi akan menarik, menggosok atau menggaru telinga untuk membuatnya berasa lega.
Lain-lain simptom yang boleh menandakan bayi yang dalam proses tumbuh gigi adalah air liur yang meleleh, ruam pada bahagian muka dan sedikit meragam. Namun bayi masih ceria apabila dialih perhatiannya dan aktif serta boleh bermain seperti biasa.
Foto Kredit: youtube.com
2. “Ada sesuatu dalam telinga saya!”
Sesetengah bayi yang lebih besar mungkin berasa tidak selesa kerana ada tahi telinga di dalam telinga mereka. Kadangkala kita terlalu kerap membersihkan telinga bayi tetapi dengan menggunakan cara yang kurang tepat seperti menggunakan putik kapas.
Selalunya putik kapas ini bersaiz lebih besar berbanding salur telinga bayi dan tahi telinga mereka sebenarnya makin terkumpul di dalam salur telinga. Apabila ia semakin banyak, bayi mungkin akan berasa sakit atau tidak selesa.
Foto Kredit: freepik.com
3. “Saya nak belajar dan ingin meneroka
Apabila bayi mula belajar menggenggam, mereka juga teruja untuk meneroka anggota tubuh badan mereka. Disebabkan telinga mereka mudah dipegang dan ditarik, mereka pun sukalah nak bereksperimen dengannya.
Menurut sumber, tabiat ini berlaku sekitar usia 4 bulan hingga 12 bulan. Bila bayi dah pandai bermain dengan mainan atau dah ligat berjalan dan memanjat, mereka akan meneroka benda lain pula!
Foto Kredit: todaysparent.com
4. “Gatalnya!”
Salah satu punca yang mungkin Mama kurang perasan adalah penggunaan sabun atau syampu yang kurang sesuai dengan kulit bayi. Walaupun tidak timbul kemerahan yang ketara pada kulitnya, kadangkala sabun atau syampu yang terperangkap dalam salur telinganya boleh menyebabkan bayi berasa gatal atau kurang selesa.

5. “Telinga saya terkena jangkitan.”
Jangkitan telinga adalah antara masalah yang sering berlaku pada bayi selain demam selsema atau batuk.
Antara simptom yang mengiringi jangkitan telinga adalah hidung yang berair. Selepas beberapa hari, warna cairan jernih tadi akan bertukar kepada lendiran berwarna kekuningan atau hijau. Bayi juga semakin kuat meragam, susah tidur malam dan matanya turut berair. Bayi juga selalunya turut demam jika mempunyai jangkitan telinga.

6. “Saya tak selesa perut.”
Satu lagi faktor yang boleh menyebabkan rasa tidak selesa pada telinga bayi adalah Gastroesophageal Reflux Disease (GERD). Manurut sumber, keradangan boleh berlaku akibat refluks yang teruk pada bayi.
Jika bayi anda telah disahkan mengalami GERD, maka ia mungkin punca utama bayi sering menarik dan menggaru telinganya.
Foto Kredit: eleanagkioka.gr
Tanda Lain Yang Patut Diperhatikan
Antara tanda yang mengiringi simptom sakit telinga yang patut diberi perhatian termasuklah:

Menangis tanpa henti
Tak boleh tidur
Demam tinggi melebihi 40° C
Kurang aktif
Keluar cairan / nanah pada telinga
Mengorek salah satu telinga saja

Jika bayi anda asyik menggaru telinga dengan salah satu tanda ini, bawalah bayi dirujuk kepada doktor agar masalah sebenarnya dapat dikenalpasti.

*Rujukan: Parenting.com, Romper.com, SeattleChildren.org


9 Punca Bayi Lambat Merangkak Yang Mama Papa Perlu ‘Alert’

“Orang keliling asyik tanya je kenapa Farish ni dah masuk 9 bulan tapi masih belum merangkak. Risau kita dibuatnya…”
Bila ada anak kecil, antara soalan yang paling selalu orang tanya mestilah : “Anak kau dah pandai apa?” Risaunya bila kita tengok anak orang lain yang sebaya dah jauh lebih ‘advanced’ berbanding anak kita.

Menurut BabyCenter, seorang bayi normal biasanya akan belajar merangkak dalam usia sekitar 6-9 bulan. Dalam tempoh ini, bayi akan belajar mengimbangkan diri di atas kedua-dua belah tangan dan lututnya. Sedikit demi sedikit, bayi akan menggunakan lututnya untuk bergerak ke depan dan ke belakang dan akhirnya mampu merangkak dengan laju.
Ada pakar yang berpendapat bahawa merangkak merupakan salah satu fasa perkembangan yang penting buat bayi. Ini kerana ia dapat menguatkan otot leher, tangan dan kaki, melatih koordinasi mata bayi, serta membangunkan penglihatan binokularnya. Tak kurang juga ada juga kajian yang mengaitkan kebolehan merangkak ini dengan kesannya terhadap prestasi di sekolah kelak.

Memang ada segelintir bayi yang lambat merangkak atau tak merangkak langsung. Tahu-tahu dah pandai berdiri! Adakah ini normal? Mari kita tengok beberapa punca bayi lambat merangkak.

9 Punca Bayi Lambat Merangkak
1. Bayi Lahir Pramatang
Berbanding bayi normal yang dilahirkan cukup bulan, bayi pramatang cenderung mengalami keterlewatan dari segi perkembangan bahasa, kemahiran motor, dan perkembangan kognitif.
Oleh itu, ibu bapa perlu faham bahawa sekiranya bayi anda kini berusia 13 bulan tetapi anda melahirkan bayi 2-3 bulan lebih awal, maka usia sebenar bayi anda adalah 10 bulan. Maka, anda perlu memberi tempoh 2-3 bulan untuk bayi anda mempelajari sesuatu sesuai dengan usia sebenar mereka.
Foto Kredit: origin.amp
2. Bayi Lebih Selesa Bergerak Dengan Cara Lain
Ada bayi yang lebih suka mengengsot atau menemui cara tersendiri untuk menggerakkan tubuhnya dari satu tempat ke tempat yang lain.
Selalunya kes seperti ini bukanlah sesuatu yang patut anda risaukan. Namun, jika bayi anda hanya menggunakan sebelah badannya atau kelihatan tidak berminat untuk menggerakkan anggota tubuhnya, cubalah dapatkan penjelasan lanjut daripada pakar tentangnya.
Foto Kredit: babycenter.in
3. Pakaian Tak Selesa
Mungkin ada ibu ayah yang tak perasan bahawa cara bayi mereka berpakaian adalah tidak sesuai atau tidak selesa untuk bayi membuat pergerakan.
Seperti kita, bayi juga boleh berasa kurang konfiden untuk merangkak apabila pakaiannya terlalu ketat atau longgar, fabriknya terlalu licin, menghalang pergerakan, dan sebagainya. Oleh itu, pastikan anda mengambil kira pakaian bayi apabila mahu melatihnya merangkak di rumah.
www.babycentre.co.uk
4. Berat Badan Bayi
Dalam sebuah kajian yang diterbitkan dalam Journal of Peadiatrics, para pengkaji mendapati bahawa salah satu faktor yang melambatkan kebolehan bayi untuk memusingkan badan, meniarap, merangkak, atau menguasai kemahiran fizikal yang lain adalah disebabkan oleh berat badannya yang berlebihan.
Berat badan bayi yang normal bergantung kepada tinggi serta usianya. Setiap bulan, semua maklumat ini akan dipantau dan direkodkan dalam buku kesihatannya.
Foto Kredit: dominicavibes.dm
5. Personaliti Bayi
Menurut Dr Sears, setiap bayi juga mempunyai personaliti tersendiri – ada yang aktif dan ada yang lebih santai. Jika dibandingkan, bayi yang lebih bersikap tenang dan relaks mungkin lebih lewat perkembangan motornya berbanding bayi yang hiperaktif. Namun, mereka juga ada kelebihan tersendiri dan cenderung lebih maju dari segi perkembangan sosial serta visual.
Foto Kredit: mamamia.com.au
6. Kurang ‘Tummy Time’
‘Tummy time’ atau waktu meniarap juga merupakan salah satu kemahiran yang perlu dilatih pada bayi. Waktu meniarap atau ‘tummy time’ boleh dimulakan dalam tempoh masa yang singkat terlebih dahulu. Pada awal latihan, biasakan bayi tertiarap selama 15-30 saat.
Memang pada mulanya bayi akan nampak tak selesa, namun latihan ini penting untuk bayi mendapatkan kestabilan serta fleksibiliti badan.
Foto Kredit: stockproject1.deviantart.com
7. Terlalu Kerap Didukung
Menurut sumber, bayi yang terlalu kerap didukung atau diletakkan dalam kereta sorong juga akan mengurangkan kebarangkalian untuk bayi mahir merangkak atau melakukan pergerakan sendiri.
Sebagai alternatif, sediakan ruang yang selamat dipagari atau play mat yang comel untuk merangsang bayi bermain dengan bebas dan belajar merangkak.
Foto kredit: http://mumsgrapevine.com.au/
8. Penggunaan Baby Walker
Sememangnya penggunaan baby walker dapat memudahkan ibu-ibu memantau bayi dari semasa ke semasa. Namun, jika bayi terlalu dibiasakan bergerak menggunakan alat ini, ia mampu menghambat kemahiran bayi untuk belajar merangkak sendiri.
Dalam sebuah artikel, Dr Alan Greene mencadangkan alatan seperti exersaucer atau push toys yang dapat membantu bayi meningkatkan kemahiran otot-ototnya.
Foto kredit: Getty Images
9. Kondisi Kaki Bayi
Dalam sesetengah kes, mungkin juga bayi anda mengalami kondisi tertentu pada kakinya seperti Clubfoot mempunyai kaki yang meninjik ke bawah, melengkung dan membengkok ke arah dalam.
Bagi bayi yang didiagnos dengan kondisi ini, rawatan boleh dimulakan seawal minggu kedua kelahiran. Mengikut The Malaysian Medical Gazette, hasil yang terbaik dicapai apabila ia dilakukan dalam tempoh 9 bulan pertama kelahiran.
Foto kredit: mayoclinic.org
Pelbagai Cara Menstimulasi Bayi Merangkak
Menurut doktor, setiap bayi mengambil masa tertentu untuk mempelajari sesuatu kemahiran. Apa yang penting, pastikan ada kemajuan dari bulan ke bulan.
Dalam pada itu, ibu ayah boleh menggalakkan bayi merangkak dengan melakukan beberapa aktiviti mudah seperti:

Sesekali selepas mandi, anda tiarapkan bayi tanpa baju untuk memudahkan bayi anda bergerak.
Letakkan mainan kesukaan bayi pada jarak yang membuat anak anda menjangkau dan berusaha bergerak ke arah mainan tersebut.
Biarkan anak anda mengeksplorasi sekitarnya ketika sedang ditiarapkan. Jangan terlalu cepat mengangkat bayi walaupun dia kelihatan tidak selesa. Yang penting, perhatikan posisi bayi agar dia tak terjatuh.
Merangkak bersama si kecil sambil bermain dengannya. Tentu seronok!

Dalam kes tertentu, rujuklah perkembangan bayi anda kepada pakar jika anda rasa ada sesuatu yang tak kena dengannya. Beberapa teknik lain seperti fisioterapi dan juga senaman mungkin boleh anda lakukan atas nasihat doktor.


Guna 6 Cara Ini ‘Confirm’ Anak Akan STOP Menangis Sekuat Alam, Barulah Tenang…

“Dah 2 jam anak aku menangis non-stop ni..apa nak kena buat? Kenapa bayi menangis tanpa sebab pula ni..!”
Ramai dalam kalangan mak ayah khususnya ‘new parents’ sering tertanya-tanya kenapa bayi mereka sering menangis secara tiba-tiba. Bukan sahaja tiba-tiba, malah tangisan tersebut tersangatlah kuat dan tidak henti! Garu kepala dibuatnya kerana sudah cuba bermacam-macam cara untuk redakan keadaan.

Sabar, sabar..mungkin enam langkah yang dikongsikan ini mampu menyelesaikan masalah mak ayah yang sudah bersengkang mata akibat melayan tangisan anak ibarat ‘loud speaker’ di malam hari..
Baca juga: Trend Daftar Nama Anak Tanpa ‘Bin’ Atau ‘Binti’ Katanya Urusan Lagi Mudah…

KENAPA BAYI MENANGIS TANPA SEBAB? SAMPAI NON-STOP!

1.NYANYI MACAM-MACAM JENIS LAGU
Lagu kanak-kanak merupakan lagu yang paling mudah untuk dinyanyikan dan mudah untuk mak ayah hafal. Inilah masanya untuk mak ayah ‘test’ suara bagi menghentikan anak-anak yang menangis bagai nak rak. Hal ini kerana, dengan menyanyikan lagu ‘musical rhymes’ ini, muzik boleh menenangkan sistem saraf, mengurangkan kadar jantung dan pernafasan bayi supaya lebih tenang. Jangan memandang rendah kuasa suara anda, mana tahu boleh lawan Datuk Seri Siti Nurhaliza!
2.BIAR ANAK TENGOK VIDEO MEREKA
Bayi kadangkala menjadi sangat tertekan dan mereka mempunyai masa yang sukar untuk bertenang walaupun tak ada masalah dengan lampin bocor. Tetapi dengan adanya gangguan yang mengejutkan, seperti rakaman suara mereka sendiri, ini boleh menyentak bayi daripada lamunan tangisan tersebut. Jadi, pasang sahaja video aksi mereka yang disimpan dalam telefon dan mereka akan kurang menangis.
3.TUTUP LAMPU
Bayi sangat mudah terangsang oleh bunyi dan cahaya kehidupan seharian.  Jadi, oleh kerana bayi sudah terbiasa dengan ruang rahim yang tenang dan gelap,menggunakan cara dengan menutup lampu dan suasana menjadi gelap mampu menenangkan perasaan mereka yang sedang menangis membuak-buak!
4.BUAT BUNYI BISING
Satu lagi helah yang ibu bapa bersumpah ialah, hidupkan bunyi ‘white noise’. Bunyi yang boleh dicuba adalah bunyi kipas atau pembersih vakum. Teorinya ialah bunyi-bunyi ini meniru apa yang didengari oleh bayi dalam kandungan semasa darah ibu bapa mereka melalui plasenta. Namun, jangan terlampau kuat ya.
5.KELUAR DARI RUMAH
Ramai ibu bapa bimbang bahawa jiran atau orang luar akan marah mendengar bayi menangis di khalayak ramai, tetapi memang lebih baik untuk anda keluar dan menghirup udara segar. Walaupun bayi terus menangis, ia mungkin menyebabkan kurang tekanan di luar rumah berbanding ketika anda terkurung di dalam rumah.
6.GUNA CARA BERGELAK KETAWA
Ketawa adalah sangat berguna untuk sesiapa sahaja yang bergelut akibat emosi yang tidak selesa. Jadi, kalau dah buntu apa lagi cara untuk menghentikan tangisan anak-anak yang sudah berada di skala 10 itu, cubalah ketawa di hadapan mereka atau biarkan mereka tertawa melihat anda.

*Orang cakap kalau anak selalu menangis bagai tiada hari esok adalah kerana ada gangguan makhluk halus bukan? Kalau ini salah satu puncanya, disarankan untuk membuka bacaan Al-Quran supaya suasana lebih tenang dan dilindungi..
Sumber: Parents.com


“Tak Sangka Muntah Berlarutan Petanda Anak Bongsu Hidap Penyakit Kronik…”

Setiap kali selepas menyusukan anak, pasti anda tidak akan lupa untuk sendawakan anak. Ini bertujuan untuk mengurangkan rasa kembung perut si manja yang boleh menyebabkan muntah. Namun berbeza pula dengan kisah yang dikongsikan oleh pasangan suami isteri ini dimana anak yang disangka hanya muntah kerap rupanya menghidap penyakit kronik.
SETIAP KALI MENYUSU ANAK TAK SENDAWA

Bayi enam bulan lahir pada 6/6/19 hidap Embryyonal Tumor With Multilayered Rossettes grade4. Pasangan suami isteri tidak menyangka muntah berlarutan petanda anak bongsu menghidap penyakit kronik. Bayi pasangan Mohd Anuar Husin,32,dan Kamarul Ain Khosim,29, dilahirkan normal.
Namun Nor Atikah disahkan menghidap penyakit kronik itu ketika berusia empat bulan. Katanya pada mula bayi Atikah kerap muntah keluar laju mcm air paip selepas menyusu ketika berusia 3 bulan setengah. Setiap kali menyusu, anaknya tidak sendawa, malah muntah dengan laju yang turut disertai dengan kahak.

Bimbang melihat anak berterusan muntah dia membawanya ke klinik dan doktor maklum ia hanya virus biasa jangkitan kuman tambahan abangnya yang ketika itu batuk kerap menciumnya. Jawapan tersebut nyata melegakannya namun ia tidak lama apabila bayi tersebut muntah kembali.

KERAP MUNTAH, MATA KELIHATAN JULING

Katanya, setelah kerap muntah mata adik Atikah kelihatan juling. Susulan itu Kamarul Ain yang bimbangkan kesihatan anaknya sekali lagi membawa anak bongsunya ke klinik disebabkan muntah lebih dari 10 kali.
7 Oktober check up 4 bulan anaknya muntah kebetulan dilihat jururawat bertugas yang kemudiannya memaklumkan pada doktor yang merujuk kes ke Hospital Berdekatan. Selepas itu bayi ini melalui prosedur Ct scan untuk mengenal pasti penyakitnya. Menurutnya selepas itu doktor mengesahkan terdapat ketumbuhan di otak anaknya yang semakin membesar dan menyekat saluran air di kepala.

8 Oktober, Malam tu emergency anaknya telah menjalani pembedahan memasukkan shunt utk keluarkan air dlm kepala supaya senang nak lakukan perbedahan buang ketumbuhan.
Pada 15 Oktober pula ketumbuhan hampir 80 peratus dibuang dan sampel ketumbuhan dihantar ke HKL. Selepas 2 hari pembedahan air dan darah keluar menerusi jahitan sehingga menyebabkannya demam panas dan terkena sawan. Susulan itu pada 23 Oktober pula doktor jahit semula tempat dibedah itu utk mengelakkan air dan darah keluar. Ibu Atikah berkampung di hospital 8 Oktober hingga 11 November.
KANSER DALAM OTAK, MEREBAK KE SARAF TUNJANG

Katanya, lebih menyedihkan selepas tiga minggu sampel pembedahan doktor sahkan si kecil itu menghidap kanser otak tahap empat. Kanser tu berada dalam otak dan telah merebak ke saraf tunjang.
12 Oktober, disebabkan ada kanser, anaknya dirujuk ke Hospital Wanita dan Kanak-Kanak Kuala Lumpur. Dan telah menjalani satu rawatan kemoterapi. Kanser Anak kecil ni sangat ganas, terpaksa kimoterapi dilakukan selama 4 hari berturut 24 jam tanpa henti. Berkampung di HWKKKL dari 12 November hingga 19 November. Selepas itu discharge. Susulan itu mereka terpaksa berulang alik ke hospital untuk follow up.
5 Disember, sepatutnya anaknya perlu menjalani kemoterapi,tetapi ditangguhkan disebabkan terdapat lubang di kepalanya. Wanita itu berkata, anaknya perlu jalani pembedahan kali keempat terlebih dahulu sebelum sambung kemoterapi. Katanya, sejak dua bulan lalu dia hanya tidur-tidur ayam namun pasrah dengan ujian buat mereka suami isteri. Dia yang sebelum ini berniaga kuih terpaksa melupakan rutinnya bagi memberikan sepenuh perhatian kepada ank bongsu serta tiga anak masing-masing berusia 9,7 dan 3 tahun.

Katanya mereka sekeluarga kini hanya bergantung sepenuhnya kepada gaji suaminya yang bertugas sebagai polis bantuan di Bandar Utama. Susulan itu,orang ramai yang berhasrat membantu meringankan bebanan kewangan keluarga ini boleh menyalurkan terus ke akaun ibunya.
NAMA IBU :-Kamarul Ain binti khosim
NO ACC :- 114384154862
BANK :- Maybank
HUBUNGI
0192493498 (whatsapp sahaja)
017-3523474 (col sahaja)
Ibu kepada adik atikah ini berasal dari KG Chenulang 18000 Kuala Krai Kelantan . Sekarang tinggal di B4-1-104 Blok B4 Pangsapuri Sri Meranti PJU9 52200 Bandar Sri Damansara Kuala Lumpur. Moga Allah membalas segala kebaikan kalian dengan kebaikan jua.
Sumber : Mariati Kamarulzaman


Kenapa Ada Bayi Takut & Geli Dengan Rumput? Ini Sebabnya Ibu Kena ‘Alert’

Perasan tak, terdapat sesetengah bayi memang tak berapa suka jika didudukkan dekat rumput.
Ada bayi yang terus menangis dan meraung apabila ditempatkan dekat dengan rumput, apatah lagi apabila disuruh memijak atau menyentuhnya.

Kita yang tengok ni rasa pelik, dan rasa kelakar pun ada kan?
Pernahkah kita terfikir, kenapa bayi takut rumput sebenarnya ya?

4 Sebab Kenapa Bayi Takut Rumput
Di sebalik kelucuan reaksi bayi terhadap rumput, sebenarnya ada saintis dan pengkaji yang telah membuat penelitian tentang perilaku ini.

Berikut adalah sebab kenapa bayi takut rumput yang ibu ayah perlu tahu.
Baca juga : Anak Yang Suka Buat Sepah Itu Sebenarnya Genius!
1. Sensasi Tajam, Berbulu & Gatal
Secara logiknya, tekstur rumput yang kelihatan tajam, gatal dan berbulu adalah antara sebab kenapa bayi takut dan geli untuk memijak atau memegang rumput.
Menurut sebuah artikel dari Fatherly.com, pakar berpendapat keadaan ini boleh menyebabkan ‘sensory overload’ terutamanya bagi bayi yang pertama kali melihat rumput.
Jadi tak hairanlah bayi menunjukkan reaksi kurang selesa jika mereka tidak pernah atau jarang didedahkan kepada rumput.
Foto Kredit: fredricksonlawnandlandscape.com
2. Respon Terhadap Tumbuhan Beracun
Selain daripada tekstur rumput itu sendiri, sebuah kajian dari Yale University yang diterbitkan melalui jurnal The Infant Cognition Centre pada tahun 2014, mendapati bahawa bayi mengambil masa yang lebih lama untuk menyentuh tumbuh-tumbuhan berbanding objek lain.
Pakar berpendapat bahawa respon ini adalah satu tindakbalas semulajadi manusia untuk melindungi diri terhadap bahaya tumbuhan beracun atau tumbuhan yang tajam dan boleh mencederakan bayi.

3. Melindungi Daripada Kecederaan
Dalam eksperimen tersebut, bayi didudukkan di pangkuan ibunya. Di hadapan mereka hanya ada meja yang diisi oleh tanaman, tanaman palsu, dan sebuah objek lain.
Hasilnya penelitian mendapati daripada 47 bayi berusia 8-18 bulan itu sebanyak 45 bayi mengambil masa lebih lama untuk menyentuh tanaman, baik yang asli mahupun yang palsu, daripada objek lain tersebut.
Secara purata, bayi memerlukan masa 5 saat lebih lama untuk menyentuh tanaman berbanding objek-objek lain.
Tindakbalas ini juga dikatakan dapat memberi ‘amaran’ terhadap sifat bayi yang suka meneroka dengan memasukkan benda ke dalam mulut.

4. Masalah Pemprosesan Sensori (Sensory Processing disorder)
Walaupun respon ini biasanya normal, namun ibu ayah juga perlu peka bahawa sesetengah kanak-kanak yang terlalu takut dengan rumput, terutamanya apabila mereka semakin meningkat usia mungkin mengalami masalah Gangguan Pemprosesan Sensori (sensory processing disorder).
Menurut Portal MyHealth, Gangguan Pemprosesan Sensori ini boleh mengganggu satu, sebahagian, atau kesemua sensori.
Satu ketidakfungsian sensori akan menjejaskan beberapa kefungsian badan. Sekiranya satu atau lebih sensori yang terganggu, maklumat sensori yang dihantar ke otak menjadi tidak tepat.
Maklumat menjadi tidak teratur dan menyebabkan individu tersebut mentafsirkan persekitaran dengan cara yang berbeza.
Mereka yang mengalami SPD akan mengalami hipersensitif atau hiposensitif yang mungkin juga akan menyebabkan masalah skil motor dan tingkahlaku (emosi).
Antara gejala-gejala yang dialami adalah seperti berikut:

Hipersensitif kepada sentuhan, pergerakan, penglihatan, atau bunyian
Hiposensitif kepada sentuhan, pergerakan, penglihatan, atau bunyian, impulsif, kurang kawalan diri.
Kesukaran untuk beralih dari satu situasi ke situasi yang lain.
Tidak dapat menenangkan diri
Senang terganggu
Tahap aktiviti yang terlalu tinggi atau terlalu rendah.
Cuai secara fizikal

Meskipun begitu, ibu ayah jangan terlalu risau dan melabel anak-anak dengan melulu tanpa sebarang diagnosis ya.
Jika ibu ingin mendapatkan kepastian tentang tingkahlaku anak, berjumpalah dengan Ahli Terapi Carakerja (Occupational therapist) boleh membuat penilaian terhadap tahap tindakbalas individu berkenaan maklumat sensori dari badan dan persekitarannya dengan menggunakan bahan penilaian, pemerhatian klinikal dan menemuduga penjaga atau guru.
Baca juga : ‘Akhirnya Persoalan Terjawab’, Ibu Ini Kongsi 10 Tanda Autisme Pada Anak Sebelum Umur 2 Tahun

Jom Dedahkan Anak Pada Alam Semulajadi!
Walaupun ‘ketakutan’ ini adalah normal dan biasanya hanya bersifat sementara, ibu ayah tetap dianjurkan untuk mengenalkan bayi pada tanaman sejak kecil.
Jika dibiasakan, anak-anak akan mendapat lebih maklumat tentang tumbuhan dan ia membuatkan mereka tidak akan takut lagi untuk berinteraksi dengan rumput atau tanaman lain.
Foto Kredit: fashionablehostess.com
Malah, pelbagai aktiviti outdoor juga akan meningkatkan kreativiti serta merangsang minda mereka untuk lebih giat meneroka alam semulajadi!


Kerap Berpeluh Sampai Lencun Waktu Malam? Rupanya 3 Punca Ini Penyebabnya!

“Aduhai, kenapa berpeluh waktu malam pula ni. Banyak pula tu!”
Berpeluh pada waktu malam boleh berlaku atas beberapa sebab, dan kebanyakannya tidak terlalu serius. Tambahan pula dengan cuaca panas dan tidak menentu seperti sekarang, sudah pasti ada naik turun dalam hormon badan. Dalam sesetengah kes, episod berpeluh malam yang kerap boleh menunjukkan keadaan kesihatan yang serius. Apakah itu?

Mungkin anda risau tentang keadaan sekarang kerana mengalami peluh yang melampau dan tertanya-tanya adakah kondisi ini berbahaya. Jadi, lap peluh anda tersebut dan baca penjelasan berikut dengan tenang.
Baca juga: Hanya Guna Sebesen Air Dan 11 Teknik Ini Untuk Sejukkan Rumah Yang Panas Membahang!

KENAPA BERPELUH WAKTU MALAM? BAHAYA KE TIDAK?

Menurut pakar neurologi dan pakar perubatan tidur di Houston Hospital, Dr. Aarthu Ram, ianya adalah perkara biasa untuk mengalami variasi dalam suhu badan anda semasa anda tidur, dan kadangkala ini boleh menyebabkan berpeluh. Walaupun ianya tidak menyelesakan, terdapat beberapa langkah yang boleh anda ambil untuk mengurangkan jumlah peluh semasa anda tidur.
Berikut adalah 3 perkara yang mungkin menyebabkan malam anda sentiasa ditemani dengan peluh serta cara untuk mengatasinya:
1.Terlampau stres
Jika anda berasa cemas atau tertekan, anda mungkin pernah mengalami anxiety semasa cubaan untuk tidur (atau kembali tidur selepas bangun dari tidur).
“Fikiran yang terlalu aktif menghidupkan otak dan badan anda, dan boleh mengakibatkan berpeluh,” kata Dr. Ram.
Petua Dr. Ram untuk mengurangkan tekanan sebelum tidur:
-Ambil masa untuk tidur, tenangkan minda terlebih dahulu.
-Sebelum tidur, mandi air suam, elakkan masa skrin dengan peranti, atau cuba baca buku.
-Sediakan suasana santai.
-Pastikan lampu rendah, bunyi terhad atau lembut, dan bilik sejuk.
-Bercakap dengan doktor anda. Kalau ada tekanan dan kebimbangan yang berulang atau berpanjangan, ini boleh menjadi tanda masalah kesihatan mental yang lebih serius, seperti panic attack atau kemurungan.
2.Baju tidur dan cadar yang tidak sesuai
Semua orang sukakan persekitaran tidur yang selesa. Tetapi, kadangkala terdapat garis halus antara menjadi selesa dan cuaca terlalu panas. Dr. Ram mengatakan bahawa sebab yang paling biasa untuk berpeluh malam adalah:
-Cadar tempat tidur, pakaian tidur atau tilam yang tidak “bernafas”
-Persekitaran tidur yang terlalu panas, bahang.
Petua Dr. Ram untuk mengelakkan terlalu panas semasa tidur:
-Pastikan bilik tidur anda sejuk. Kuatkan kipas atau letakkan sebesen air di dalam bilik untuk turunkan suhu bilik.
-Pakaian ringan dan tak tebal. Jangan berpakaian berlebihan dan pilih bahan yang menyerap kelembapan jika perlu.
-Pilih cadar tempat tidur yang dari material kain sejuk.
3.Nak menopause
Anda pernah mendengar tentang ‘hot flash’, bukan? Hot Flash adalah situasi apabila bahagian atas badan anda secara tiba-tiba berasa panas terutama sekali pada bahagian muka, dada dan telinga. Nah, ini adalah kerana menopaus juga datang dengan simptom berpeluh malam.
“Kira-kira 75% wanita pre-menopause melaporkan mengalami peluh malam. Kekerapan biasanya memuncak dalam beberapa tahun pertama selepas menopaus dan kemudian menurun dari semasa ke semasa.”
Petua untuk mengurangkan peluh malam menopaus:
-Elakkan pencetus peluh seperti alkohol, makanan pedas, kafein dan merokok.
-Pastikan bilik tidur anda sejuk dan pakaian tidur anda terang. Gunakan kipas atau pendingin hawa, buka tingkap (jika di luar sejuk), dan pakai baju tidur bernafas.
-Sejukkan diri. Jika anda bangun dengan berpeluh, minum segelas air sejuk, letakkan tuala sejuk di kepala anda atau siramkan air sejuk ke atas pergelangan tangan.

*Namun, perlu diingatkan bahawa jika anda kerap bangun dalam keadaan berpeluh, mengalami peluh malam secara tiba-tiba disertai penurunan berat badan atau jika peluh malam anda menghalang anda daripada mendapat tidur yang berkualiti, sudah tiba masanya untuk berbincang dengan doktor ya!
Sumber: Houston Methodist Leading Medicine